title: 2010/488/Euratomas: 2009 m. lapkričio 16 d. Tarybos sprendimas dėl Komisijai pavesto Europos atominės energijos bendrijos ir Brazilijos Federacinės Respublikos Vyriausybės bendradarbiavimo branduolių sintezės energijos mokslinių tyrimų srityje susitarimo sudarymo patvirtinimo

text:
15.9.2010

               LT

               Europos Sąjungos oficialusis leidinys

               L 242/33

         TARYBOS SPRENDIMAS
   2009 m. lapkričio 16 d.
   dėl Komisijai pavesto Europos atominės energijos bendrijos ir Brazilijos Federacinės Respublikos Vyriausybės bendradarbiavimo branduolių sintezės energijos mokslinių tyrimų srityje susitarimo sudarymo patvirtinimo
   (2010/488/Euratomas)
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į Komisijos pasiūlymą,
   kadangi:

               (1)

               Komisija, laikydamasi 2008 m. liepos 22 d. Tarybos nurodymų, derėjosi dėl Europos atominės energijos bendrijos ir Brazilijos Federacinės Respublikos Vyriausybės bendradarbiavimo branduolių sintezės energijos mokslinių tyrimų srityje susitarimo.

               (2)

               Reikėtų patvirtinti Komisijai pavestą Susitarimo sudarymą,

         NUSPRENDĖ:
   Vienintelis straipsnis
   Komisijai pavestas Europos atominės energijos bendrijos ir Brazilijos Federacinės Respublikos Vyriausybės bendradarbiavimo branduolių sintezės energijos mokslinių tyrimų srityje susitarimo sudarymas yra patvirtinamas Europos atominės energijos bendrijos vardu.
   Susitarimo tekstas pridedamas prie šio sprendimo.

      Priimta Briuselyje 2009 m. lapkričio 16 d.

            Tarybos vardu

            Pirmininkė

         C. MALMSTRÖM

    ---documentbreak---

               15.9.2010

               LT

               Europos Sąjungos oficialusis leidinys

               L 242/34

         Europos atominės energijos bendrijos ir Brazilijos Federacinės Respublikos Vyriausybės bendradarbiavimo branduolių sintezės energijos mokslinių tyrimų srityje
   SUSITARIMAS
   EUROPOS ATOMINĖS ENERGIJOS BENDRIJA (Euratomas)
   ir
   BRAZILIJOS FEDERACINĖS RESPUBLIKOS VYRIAUSYBĖ
   (toliau – Šalys),
   ATSIŽVELGDAMOS į tai, kad 2004 m. sausio 19 d. pasirašytame Europos bendrijos ir Brazilijos Federacinės Respublikos Vyriausybės mokslinio ir technologinio bendradarbiavimo susitarime Šalys įsipareigoja skatinti bendradarbiavimą mokslinių tyrimų ir technologinės plėtros srityje,
   NORĖDAMOS ir toliau skatinti plėtoti branduolių sintezės energiją, kuri gali būti ekologiškai priimtinas, ekonomiškai konkurencingas ir beveik neišsenkantis energijos šaltinis,
   SUSITARĖ:
   1 straipsnis
   Tikslas
   Šio Susitarimo tikslas – stiprinti Šalių bendradarbiavimą abipusės naudos ir abipusiškumo pagrindu tose srityse, kuriose taikomos atitinkamos branduolių sintezės energijos programos, siekiant plėtoti mokslinius susitarimus ir technologinį pajėgumą, kurie sudaro branduolių sintezės energijos sistemos pagrindą.
   2 straipsnis
   Bendradarbiavimo sritys
   Pagal šį Susitarimą bendradarbiavimo sritys gali būti:

               a)

               tokamakai, įskaitant didelius dabartinės kartos projektus, ir veikla, susijusi su naujos kartos projektais;

               b)

               tokamakų alternatyvos;

               c)

               magnetinės branduolių sintezės energijos technologijos;

               d)

               plazmos teorija ir taikomoji plazmos fizika;

               e)

               programų strategija ir planai; ir

               f)

               kitos sritys, dėl kurių Šalys susitaria raštu, jei tos sritys įtrauktos į jų atitinkamas programas.

         3 straipsnis
   Bendradarbiavimo formos
   1.   Bendradarbiavimo pagal šį Susitarimą formos gali būti šios, tačiau jų sąrašas nebaigtinis:

               a)

               informacijos ir duomenų apie mokslinę ir techninę veiklą, renginius, praktiką ir rezultatus, taip pat apie programų strategijas ir planus, pateikimas ir keitimasis tokia informacija, įskaitant keitimąsi neatskleistina informacija pagal 6 ir 7 straipsniuose nustatytą tvarką;

               b)

               pagal 8 straipsnį vykdomi mokslininkų, inžinierių ir kitų specialistų mainai sutartam laikotarpiui siekiant dalyvauti eksperimentuose, atlikti analizę, projektavimą ir kitokią mokslinių tyrimų ir plėtros veiklą;

               c)

               seminarų ir kitokių susitikimų organizavimas siekiant aptarti sutartus 2 straipsnyje išvardytų sričių klausimus, pasikeisti su jais susijusia informacija ir nustatyti bendradarbiavimo veiksmus, kurių būtų naudinga imtis pagal 5 straipsnį;

               d)

               eksperimentams, bandymams ir vertinimui skirtų mėginių, medžiagų, įrangos (prietaisų ir komponentų) pateikimas ir keitimasis jais remiantis 9 ir 10 straipsniais;

               e)

               bendrų tyrimų, projektų ar eksperimentų, įskaitant bendrą projektavimą, statybą ir eksploatavimą, vykdymas;

               f)

               duomenų sąsajų nustatymas, pavyzdžiui, nuotolinės duomenų analizės priemonės, tačiau jomis neapsiribojant; ir

               g)

               kitokios specialios bendradarbiavimo formos, dėl kurių Šalys susitaria raštu.

         2.   Šalys atitinkamai koordinuoja pagal šį Susitarimą vykdomą veiklą su kita tarptautine veikla branduolių sintezės mokslinių tyrimų ir plėtros srityje ir taip siekia sumažinti pastangų dubliavimą. Nė viena šio Susitarimo nuostata nėra interpretuojama taip, kad būtų pažeisti galiojantys ar būsimi Šalių bendradarbiavimo susitarimai.
   4 straipsnis
   Koordinavimo komitetas ir vykdomieji sekretoriai
   1.   Veiklai pagal šį Susitarimą koordinuoti ir prižiūrėti Šalys įsteigia Koordinavimo komitetą. Kiekviena Šalis paskiria vienodą skaičių Koordinavimo komiteto narių ir vieną iš savo paskirtų narių skiria delegacijos vadovu. Koordinavimo komitetas renkasi kas metus, pakaitomis Brazilijos Federacinėje Respublikoje ir Europos Sąjungoje, arba kitu sutartu laiku kitoje vietoje. Susitikimui pirmininkauja priimančiosios Šalies delegacijos vadovas.
   2.   Koordinavimo komitetas svarsto pagal šį Susitarimą vykdomos veiklos pažangą ir planus, taip pat siūlo, koordinuoja ir tvirtina būsimą bendradarbiavimo veiklą, kuriai taikomas šis Susitarimas, atsižvelgdamas į jos techninius privalumus ir pastangų užtikrinti abipusę naudą ir bendrą abipusiškumą pagal šį Susitarimą lygį.
   3.   Visi Koordinavimo komiteto sprendimai priimami bendru susitarimu.
   4.   Kiekviena Šalis paskiria vykdomąjį sekretorių, kuris veikia jos vardu laikotarpiu tarp Koordinavimo komiteto susitikimų visais su bendradarbiavimu susijusiais klausimais, kuriems taikomas šis Susitarimas. Vykdomieji sekretoriai atsako už įprastinį bendradarbiavimo administravimą.
   5 straipsnis
   Įgyvendinimas
   1.   Kiekviena Šalis paskiria už veiklos įgyvendinimą pagal šį Susitarimą atsakingas atitinkamas agentūras.
   2.   Patvirtinęs tam tikrą bendradarbiavimo veiklą, Koordinavimo komitetas, jei būtina, taip pat patvirtina projekto planą pagal šį Susitarimą.
   3.   Kiekviename projekto plane išvardijamos už projekto įgyvendinimą atsakingos agentūros ir pateikiamos išsamios bendradarbiavimo veiklos įgyvendinimo nuostatos, įskaitant atitinkamai techninę veiklos sritį ir administravimą, taikomus nukenksminimo įpareigojimus, keitimąsi neatskleistina informacija, keitimąsi įranga, intelektinės nuosavybės klausimus, bendras išlaidas, išlaidų pasidalijimą ir projekto tvarkaraštį.
   6 straipsnis
   Informacijos pateikimas ir sklaida
   1.   Pagal taikomus įstatymus bei taisykles ir šio Susitarimo nuostatas kiekviena Šalis ir jos paskirti subjektai įsipareigoja suteikti kitai Šaliai ir jos paskirtiems subjektams visą turimą informaciją, kurios reikia bendradarbiavimo veiklai pagal šį Susitarimą vykdyti.
   2.   Šalys ir jų paskirti subjektai remia kuo platesnę informacijos, kurią jie turi teisę atskleisti ir kuri yra bendrai parengta arba pateikta ar ja apsikeista pagal šį Susitarimą, sklaidą atsižvelgdami į būtinybę apsaugoti neatskleistiną informaciją ir intelektinę nuosavybę, sukurtą ar pateiktą pagal šį Susitarimą.
   3.   Vienos Šalies kitai Šaliai pagal šį Susitarimą perduodama informacija yra tiksli, kiek žinoma perduodančiajai Šaliai, tačiau perduodančioji Šalis negarantuoja, kad perduota informacija yra tinkama gaunančiajai Šaliai ar bet kuriai trečiajai šaliai konkrečiai panaudoti ar pritaikyti. Informacija, kurią Šalys parengia bendrai, yra tiksli, kiek žinoma abiems Šalims. Nė viena Šalis negarantuoja, kad tokia informacija yra tinkama bet kuriai Šaliai ar bet kuriai trečiajai šaliai konkrečiai panaudoti ar pritaikyti.
   7 straipsnis
   Intelektinė nuosavybė
   Intelektinės nuosavybės, sukurtos arba pateiktos bendradarbiaujant pagal šį Susitarimą, apsaugą ir paskirstymą reglamentuoja priedo, kuris yra neatsiejama šio Susitarimo dalis, nuostatos, taikomos visai pagal šį Susitarimą vykdomai veiklai.
   8 straipsnis
   Darbuotojų mainai
   Toliau išvardytos nuostatos taikomos Šalių ar jų paskirtų subjektų darbuotojų mainams pagal šį Susitarimą:

               a)

               kiekviena Šalis užtikrina, kad būtų atrinkti kvalifikuoti darbuotojai, turintys įgūdžių ir kompetencijos, reikalingos pagal šį Susitarimą suplanuotai veiklai vykdyti. Dėl darbuotojų mainų Šalys susitaria iš anksto pasikeisdamos laiškais, kuriuose nurodomas šis Susitarimas ir su juo susijusios intelektinės nuosavybės nuostatos, taip pat atitinkama bendradarbiavimo veikla;

               b)

               kiekviena Šalis atsako už mainų programoje dalyvaujantiems darbuotojams mokamą atlyginimą, draudimą ir išmokas;

               c)

               jeigu nesusitarta kitaip, siunčiančioji Šalis sumoka mainų programoje dalyvaujančių darbuotojų, dirbančių priimančiosios Šalies įstaigoje, kelionės ir gyvenimo išlaidas;

               d)

               priimančioji Šalis pasirūpina tinkamu mainų programoje dalyvaujančių kitos Šalies darbuotojų (ir jų šeimų) apgyvendinimu abiem pusėms priimtinu abipusiškumo pagrindu;

               e)

               priimančioji Šalis, vadovaudamasi savo įstatymais ir taisyklėmis, mainų programoje dalyvaujantiems kitos Šalies darbuotojams suteikia visą reikiamą pagalbą, susijusią su administracinių formalumų tvarkymu (pvz., vizų gavimu);

               f)

               kiekviena Šalis užtikrina, kad mainų programoje dalyvaujantys darbuotojai laikytųsi bendrųjų darbo tvarkos taisyklių ir saugos taisyklių, taikomų priimančiojoje įstaigoje;

               g)

               kiekviena Šalis savo lėšomis gali stebėti kitos Šalies konkrečius tyrimus ir analitinį darbą, atliekamą 2 straipsnyje apibrėžtose bendradarbiavimo srityse. Toks stebėjimas galimas organizuojant darbuotojų vizitus kiekvienu atveju iš anksto susitarus su priimančiąja Šalimi.

         9 straipsnis
   Keitimasis įranga, mėginiais, medžiagomis ir atsarginėmis dalimis
   Jeigu Šalys ar jų paskirti subjektai be kitų dalykų numato keistis įranga, prietaisais, mėginiais, medžiagomis arba reikiamomis atsarginėmis dalimis (toliau – įranga), ją skolintis arba teikti viena kitai, vežant ir naudojant įrangą taikomos šios nuostatos:

               a)

               siunčiančioji Šalis kuo skubiau pateikia išsamų įrangos sąrašą ir atitinkamas specifikacijas, taip pat atitinkamus techninius ir informacinius dokumentus;

               b)

               įranga, kurią pateikia siunčiančioji Šalis, lieka pastarosios nuosavybė ir turi būti grąžinta siunčiančiajai Šaliai Koordinavimo komiteto nustatytą dieną, jeigu 5 straipsnyje nurodytame projekto plane nesusitarta kitaip;

               c)

               įranga pradedama naudoti priimančiojoje įstaigoje tik bendru Šalių susitarimu; ir

               d)

               priimančioji Šalis parūpina įrangai reikiamas patalpas ir užtikrina elektros, vandens, dujų ir kitų būtinų išteklių tiekimą pagal techninius reikalavimus, dėl kurių susitaria abi Šalys.

         10 straipsnis
   Bendrosios nuostatos
   1.   Kiekviena Šalis vykdo šiame Susitarime numatytą veiklą pagal savo taikytinus įstatymus ir taisykles ir parūpina išteklių atsižvelgdama į turimas asignuotas lėšas.
   2.   Jeigu Šalys raštu nesusitaria kitaip, visas išlaidas, susijusias su bendradarbiavimu pagal šį Susitarimą, apmoka jas patirianti Šalis.
   3.   Visi su šio Susitarimo aiškinimu arba įgyvendinimu susiję klausimai, kylantys per jo galiojimo laikotarpį, sprendžiami Šalių susitarimu.
   4.   Euratomo atžvilgiu šis Susitarimas taikomas teritorijose, kuriose galioja Euratomo steigimo sutartis, bei šalių, Euratomo branduolių sintezės programoje dalyvaujančių asocijuotųjų trečiųjų valstybių teisėmis, teritorijose.
   11 straipsnis
   Susitarimo galiojimo laikotarpis, pakeitimas ir nutraukimas
   1.   Šis Susitarimas įsigalioja tą dieną, kai pateikiamas paskutinis raštiškas pranešimas, kuriame Šalys informuoja viena kitą, kad jų atitinkamos vidaus procedūros, reikalingos šiam Susitarimui įsigalioti, yra baigtos; jis galioja penkerius metus ir, jei nė viena iš Šalių raštu nepraneša kitai Šaliai apie savo ketinimą nutraukti šį Susitarimą, yra automatiškai pratęsiamas dar penkerių metų laikotarpiui.
   2.   Šis Susitarimas gali būti iš dalies keičiamas raštišku Šalių susitarimu. Pakeitimai įsigalioja tą dieną, kai pateikiamas paskutinis raštiškas pranešimas, kuriame Šalys informuoja viena kitą, kad jų atitinkamos vidaus procedūros, reikalingos pakeitimui įsigalioti, yra baigtos.
   3.   Visa bendra veikla ir eksperimentai, neužbaigti šio Susitarimo nutraukimo dieną, gali būti tęsiami ir užbaigiami pagal šio Susitarimo sąlygas.
   4.   Bet kuri Šalis bet kada gali nutraukti šį Susitarimą ir bet kurį projekto planą, apie tai raštu pranešusi kitai Šaliai. Nedarant poveikio teisėms, kurias abi Šalys gali būti įgijusios pagal šį Susitarimą arba projekto planą iki jo nutraukimo dienos, nutraukimas įsigalioja po šešių mėnesių nuo pranešimo gavimo dienos.

      Pasirašyta Brazilijoje 2009 m. lapkričio 27 d. dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis, visi tekstai autentiški.

            Europos atominės energijos bendrijos vardu

         JOÃO JOSÉ SOARES PACHECO

            Brazilijos Federacinės Respublikos Vyriausybės vardu

         MARCOS NOGUEIRA MARTINS

   PRIEDAS

      INTELEKTINĖS NUOSAVYBĖS TEISĖS

   Teisės į intelektinę nuosavybę, sukurtą ar pateiktą pagal šį Susitarimą, paskirstomos taip:
   I.   Taikymas

   Šis priedas taikomas visai bendradarbiavimo veiklai, vykdomai pagal šį Susitarimą, išskyrus atvejus, dėl kurių konkrečiai susitariama kitaip.
   II.   Teisių nuosavybė, skyrimas ir naudojimasis jomis

               A.

               Šiame Susitarime „intelektinė nuosavybė“ suprantama taip, kaip apibrėžta 1967 m. liepos 14 d. Stokholme priimtos Pasaulinės intelektinės nuosavybės organizacijos steigimo konvencijos 2 straipsnyje.

               B.

               Šiame priede aptariama teisių, turtinių teisių ir autorių honorarų paskirstymo Šalims arba pagal 5 straipsnyje nustatytas sąlygas jų paskirtoms įgyvendinančiosioms agentūroms tvarka. Kiekviena Šalis užtikrina, kad kita Šalis galėtų gauti intelektinės nuosavybės teises, pagal šį priedą suteikiamas jai arba pagal 5 straipsnyje nustatytas sąlygas paskirtoms įgyvendinančiosioms agentūroms. Šiuo priedu nekeičiamas ar neapsunkinamas tokių teisių, turtinių teisių ir autorių honorarų paskirstymas Šaliai ir jos nacionaliniams subjektams, kuris nustatomas pagal tos Šalies teisės aktus ir praktiką.

               C.

               Šio Susitarimo nutraukimas arba galiojimo pabaiga neturi jokio poveikio pagal šį priedą nustatytoms teisėms arba įsipareigojimams.

               D.

                           1.

                           Jei Šalys arba pagal 5 straipsnyje nustatytas sąlygas paskirtos įgyvendinančiosios agentūros vykdo bendradarbiavimo veiklą, intelektinei nuosavybei, sukurtai atliekant bendrus tyrimus, t. y. tyrimus, kuriuos remia abi Šalys, technologijų valdymo plane (TVP) taikomi šie principai:

                                       a)

                                       Šalys arba pagal 5 straipsnyje nustatytas sąlygas jų paskirtos įgyvendinančiosios agentūros per pagrįstą laikotarpį praneša viena kitai apie bet kokias intelektinės nuosavybės teises, atsiradusias pagal šį Susitarimą;

                                       b)

                                       jeigu nesusitarta kitaip, bet kuri Šalis arba pagal 5 straipsnyje nustatytas sąlygas jų paskirtos įgyvendinančiosios agentūros be jokio teritorinio apribojimo naudojasi bendrus mokslinius tyrimus atliekant sukurtos intelektinės nuosavybės teisėmis, autorių honorarais ir turtinėmis teisėmis;

                                       c)

                                       kiekviena Šalis arba pagal 5 straipsnyje nustatytas sąlygas paskirta įgyvendinančioji agentūra stengiasi laiku apsaugoti intelektinę nuosavybę, į kurią ji įgijo teises ir turtines teises pagal TVP;

                                       d)

                                       kiekvienai Šaliai arba pagal 5 straipsnyje nustatytas sąlygas paskirtai įgyvendinančiajai agentūrai suteikiamas neišimtinis, neatšaukiamas ir nemokamas leidimas naudotis pagal šį Susitarimą sukurta bet kokia intelektine nuosavybe tik mokslinių tyrimų tikslais, laikantis atitinkamų taikytinų Šalių teisės aktų;

                                       e)

                                       kuriant intelektinę nuosavybę dalyvavę kviestiniai mokslo darbuotojai intelektinės nuosavybės teises ir iš tokių intelektinės nuosavybės teisių licencijavimo priimančiųjų įstaigų uždirbto autoriaus honoraro dalį gauna pagal priimančiųjų įstaigų veiklos nuostatas. Suteikdama pirmiau minėtas intelektinės nuosavybės teises ir autoriaus atlyginimo dalį kiekviena Šalis kviestiniams mokslo darbuotojams taiko ne mažiau palankias sąlygas nei savo šalies piliečiams. Be to, pagal priimančiosios įstaigos politiką ir atitinkamus taikytinus Šalių teisės aktus suteikiant apdovanojimus, premijas, išmokas ar bet kokį kitą atlygį, kiekvienam išradėju laikomam kviestiniam mokslo darbuotojui taikomos tokios pat sąlygos, kaip ir priimančiosios Šalies piliečiams.

                           2.

                           Kai vykdomi ne bendri moksliniai tyrimai, o kita bendradarbiavimo veikla pagal II skyriaus D poskyrio 1 dalies nuostatas, kiekviena Šalis, laikydamasi savo įstatymuose ir taisyklėse nustatytų reikalavimų, reikalauja, kad visi jos dalyviai sudarytų specialius susitarimus dėl bendrų mokslinių tyrimų įgyvendinimo ir atitinkamų dalyvių teisių ir pareigų. Susitarimuose paprastai bus aptariami šie su intelektine nuosavybe susiję klausimai, bet jais neapsiribojama: nuosavybė, apsauga, naudotojo teisės mokslinių tyrimų tikslais, naudojimas ir sklaida, įskaitant susitarimus dėl bendro paskelbimo, kviestinių mokslo darbuotojų teisės ir pareigos bei ginčų sprendimo tvarka. Susitarimuose taip pat gali būti aptarti kiti klausimai, pavyzdžiui, naudojimasis pirmine ir įgyta informacija, licencijavimas ir tikėtini rezultatai.

               E.

               Kiekviena Šalis išlaiko konkurencijos sąlygas srityse, kurioms taikomas šis Susitarimas, ir stengiasi užtikrinti, kad teisėmis, įgytomis pagal šį Susitarimą ir pagal kitus susitarimus, sudarytus šio Susitarimo pagrindu, būtų naudojamasi taip, kad būtų skatinama visų pirma i) naudotis pagal šį Susitarimą parengta arba kitaip pateikta informacija ir ją skleisti laikantis šiame Susitarime nustatytų sąlygų, IV skyriaus nuostatų ir bet kurių taisyklių, galiojančių pagal Šalių vidaus teisės aktus, reglamentuojančius neskelbtinos arba konfidencialios informacijos tvarkymą branduolinėje srityje, ir ii) priimti ir įgyvendinti tarptautinius standartus.

         III.   Darbai, kurių autorių teisės saugomos

   Laikantis šio Susitarimo sąlygų, Šalims arba pagal 5 straipsnyje nustatytas sąlygas paskirtoms įgyvendinančiosioms agentūroms priklausančioms autorių teisėms taikoma tvarka, atitinkanti Susitarimą dėl intelektinės nuosavybės teisių aspektų, susijusių su prekyba, kurio vykdymą administruoja Pasaulio prekybos organizacija.
   IV.   Mokslinės literatūros kūriniai

   Atsižvelgiant į V skyriuje nustatytas neatskleistinos informacijos taisykles, taikoma tokia tvarka:

               A.

               Kiekvienai Šaliai arba pagal 5 straipsnyje nustatytas sąlygas paskirtai įgyvendinančiajai agentūrai suteikiamas neišimtinis, neatšaukiamas ir nemokamas leidimas visose šalyse versti, dauginti ir viešai platinti informaciją, paskelbtą mokslo ir techniniuose žurnaluose, straipsniuose, pranešimuose, knygose ar kituose šaltiniuose, tiesiogiai parengtą Šalims ar jų vardu atliekant bendrus mokslinius tyrimus pagal šį Susitarimą.

               B.

               Atsižvelgiama į visų pagal šią nuostatą parengtų darbų, kurių autoriaus teisės saugomos, autorių neturtines teises pagal Berno konvencijos 6a straipsnį. Tokiuose darbuose taip pat pateikiama aiškiai matoma bendros Šalių paramos nuoroda.

         V.   Neatskleistina informacija

   A.   Dokumentinė neatskleistina informacija

               1.

               Kiekviena Šalis kuo anksčiau nustato, kokios informacijos, susijusios su šiuo Susitarimu, ji norėtų neskelbti, atsižvelgdama, inter alia, į šiuos kriterijus:

                           a)

                           informacija yra slapta, t. y. ji visa arba tam tikras jos komponentų derinys ar rinkinys nėra visuotinai žinoma arba teisėtais būdais nėra lengvai prieinama;

                           b)

                           informacija dėl savo slaptumo turi realią arba potencialią komercinę vertę; ir

                           c)

                           teisėtai informaciją kontroliuojantis asmuo, siekdamas išsaugoti jos slaptumą, ėmėsi tomis aplinkybėmis pagrįstų priemonių. Tam tikrais atvejais Šalys gali susitarti, kad pagal šį Susitarimą atliekant bendrus mokslinius tyrimus pateikta, pasikeista ar sukurta informacija arba jos dalis nebūtų atskleista, jei nenurodyta kitaip.

               2.

               Kiekviena Šalis užtikrina, kad pagal šį Susitarimą neatskleistina informacija ir konfidencialus jos pobūdis būtų aiškiai atpažįstamas kitai Šaliai, pavyzdžiui, dėl atitinkamo ženklinimo arba riboto naudojimo žymos. Ši nuostata taip pat taikoma bet kokiam tokios informacijos ar jos dalies dauginimui. Pagal šį Susitarimą neatskleistinos informacijos gavusi Šalis ar dalyvis atsižvelgia į konfidencialų jos pobūdį. Šie apribojimai automatiškai nustoja galioti, kai informaciją be apribojimų paskelbia savininkas.

               3.

               Pagal šį Susitarimą perduotą neatskleistiną informaciją gavusi Šalis gali ją platinti savo samdomiems asmenims, įskaitant rangovus, ir kitiems susijusiems Šalies padaliniams, kurie yra įgalioti įgyvendinti konkrečius vykdomų bendrų mokslinių tyrimų tikslus ir turi susipažinti su informacija, su sąlyga, kad visa taip platinama neatskleistina informacija būtų saugoma laikantis šio priedo reikalavimų, kiekvienos Šalies įstatymų bei taisyklių ir būtų lengvai atpažįstama, kaip nustatyta pirmiau.

         B.   Nedokumentinė neatskleistina informacija
   Nedokumentinei neatskleistinai arba kitokiai konfidencialiai ar slaptai informacijai, gautai pagal šį Susitarimą surengtuose seminaruose ir kituose susitikimuose, ar informacijai, gautai komandiruojant darbuotojus, naudojant įrangą ar vykdant bendrus projektus, Šalys arba jų paskirti subjektai taiko šiame Susitarime dokumentinei informacijai nustatytus principus, su sąlyga, kad tokios neatskleistinos ar kitokios konfidencialios ar slaptos informacijos gavėjas apie perduotos informacijos konfidencialumą buvo raštu informuotas ne vėliau kaip ją perduodant.
   C.   Kontrolė
   Kiekviena Šalis užtikrina, kad pagal šį Susitarimą gauta neatskleistina informacija būtų kontroliuojama taip, kaip nustatyta šiame priede. Jei viena Šalis sužino, kad nesugebės, arba gali pagrįstai manyti nesugebėsianti laikytis A ir B punktuose nurodytų informacijos neplatinimo nuostatų, ji nedelsdama informuoja kitą Šalį. Tuomet Šalys konsultuojasi, siekdamos sudaryti tinkamą veiksmų planą.
   VI.   Ginčų sprendimas ir nauji arba nenumatyti intelektinės nuosavybės tipai

               A.

               Šalių ginčai dėl intelektinės nuosavybės sprendžiami pagal šio Susitarimo 10 straipsnio 3 dalį. Tačiau Šalių susitarimu toks ginčas gali būti perduodamas spręsti tarptautiniam arbitražo teismui privalomojo arbitražo tvarka pagal taikomas tarptautinės teisės taisykles. Jei nesusitarta kitaip, taikomos Jungtinių Tautų Tarptautinės prekybos teisės komisijos (UNCITRAL) arbitražo taisyklės.

               B.

               Jei kuri nors Šalis nusprendžia, kad bendradarbiaujant pagal šį Susitarimą gali būti sukurta naujo tipo intelektinė nuosavybė, nenumatyta TVP ar paskirtųjų įgyvendinančiųjų agentūrų susitarime, arba kyla kitų nenumatytų sunkumų, Šalys nedelsdamos ima tartis, kaip pasiekti, kad jų teritorijose būtų tinkamai užtikrinta tos intelektinės nuosavybės apsauga, naudojimas ir platinimas pagal jų nacionalinius teisės aktus.


title: 1998 m. birželio 18 d. Tarybos sprendimas dėl Europos bendrijos, Europos kosmoso agentūros ir Europos oro navigacijos saugos organizacijos susitarimo dėl Europos indėlio į pasaulinės navigacijos palydovų sistemos (GNSS) kūrimą

text:
Svarbus teisinis pranešimas

|

31998D0434

Oficialusis leidinys L 194 , 10/07/1998 p. 0015 - 0015

		Tarybos sprendimas1998 m. birželio 18 d.dėl Europos bendrijos, Europos kosmoso agentūros ir Europos oro navigacijos saugos organizacijos susitarimo dėl Europos indėlio į pasaulinės navigacijos palydovų sistemos (GNSS) kūrimą(98/434/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 75 straipsnio 1 dalį, 84 straipsnio 2 dalį ir 130m straipsnį kartu su 228 straipsnio 2 dalies pirmu sakiniu, 228 straipsnio 3 dalies pirma pastraipa ir 228 straipsnio 4 dalimi,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi Bendrija, laikydamasi jai suteiktų įgaliojimų, gali prisidėti prie pasaulinės navigacijos palydovų sistemos įgyvendinimo;kadangi turėtų būti patvirtintas Europos bendrijos, Europos kosmoso agentūros ir Europos oro navigacijos saugos organizacijos susitarimas dėl Europos indėlio į pasaulinės navigacijos palydovų sistemos (GNSS) kūrimą,NUSPRENDĖ:1 straipsnisBendrijos vardu tvirtinamas Europos bendrijos, Europos erdvės agentūros ir Europos oro navigacijos saugos organizacijos susitarimas dėl Europos indėlio į pasaulinės navigacijos palydovų sistemos (GNSS) kūrimą.Susitarimo tekstas ir jo techniniai priedai pridedami prie šio sprendimo.2 straipsnis1. Susitarimo 5 straipsnyje nurodytame jungtiniame komitete Bendrijai atstovauja Komisija.2. Dėl Susitarimo 5 straipsnio 4 dalyje nagrinėjamų klausimų Bendrijos poziciją Komisijos siūlymu tvirtina Taryba; Bendrijos poziciją dėl 5 straipsnio 1, 2 ir 3 dalyse nagrinėjamų klausimų apibrėžia Komisija, pasitarusi su valstybių narių atstovų komitetu.3. Komisija yra įgaliota Bendrijos vardu tvirtinti Susitarimo 5 straipsnio 4 dalyje nurodytus dalinius pakeitimus.3 straipsnisTarybos pirmininkas yra įgaliotas paskirti Susitarimo signatarą Bendrijos vardu.Priimtas Liuksemburge, 1998 m. birželio 18 d.Tarybos varduPirmininkasG. Strang[1] OL C 337, 1997 11 7, p. 37.[2] OL C 138, 1998 5 4.--------------------------------------------------Susitarimastarp Europos bendrijos, Europos kosmoso agentūros ir Europos oro navigacijos saugos organizacijos dėl Europos indėlio į pasaulinės navigacijos palydovų sistemos (GNSS) kūrimąEUROPOS BENDRIJA, toliau — Bendrija, atstovaujamairEUROPOS KOSMOSO AGENTŪRA, įsteigta vadovaujantis 1975 m. gegužės 30 d. pateikta pasirašyti Europos kosmoso agentūros (toliau - ESA) konvencija, atstovaujama generalinio direktoriaus Antonio Rodotà,irEUROPOS ORO NAVIGACIJOS SAUGOS ORGANIZACIJA, įsteigta vadovaujantis 1960 m. gruodžio 13 d. Bendradarbiavimo oro navigacijos srityje konvencija su pakeitimais, padarytais 1981 m. vasario 12 d. protokolu (toliau - Eurokontrolė), atstovaujama generalinio direktoriaus Yves Lambert,(kartu toliau - Šalys),PAŽYMĖDAMOS, kad palydovinės navigacijos tyrinėjimai iš mokslinių tyrimų virsta veikiančios taikomosios sistemos apibrėžimu, ir kad jie pasiekė pakankamą brandos laipsnį Europos indėliui į pasaulinės navigacijos palydovų sistemą, taip didindami Europos pramonės dalyvavimą šioje srityje;PAŽYMĖDAMOS Europos Vyriausybių susidomėjimą Europos indėliu į palydovinę navigaciją, pareikštu 1994 m. birželio 10 d. vykusioje Europos civilinės aviacijos konferencijoje;ATSIŽVELGDAMOS į 1994 m. birželio 14 d. Europos Bendrijų Komisijos (toliau - Komisija) pranešimą dėl palydovinės navigacijos paslaugų, 1994 m. lapkričio 13 d. Europos Parlamento rezoliuciją, 1994 m. gruodžio 19 d. Europos Sąjungos Tarybos rezoliuciją dėl Europos indėlio į pasaulinės navigacijos palydovų sistemos (GNSS) kūrimą, 1995 m. kovo 14 d. Europos Sąjungos Tarybos išvadas, kviečiančias Europos Komisiją prisidėti prie pasaulinės navigacijos palydovų sistemos (GNSS 1) įgyvendinimo, imantis visų reikiamų priemonių išnuomojant AOR-E ir IOR Inmarsat III imtuvus, ir 1996 m. liepos 23 d. Europos Parlamento sprendimą Nr. 1692/96/EB, pateikiantį Bendrijos rekomendacijas dėl transeuropinio transporto tinklo plėtros;ATSIŽVELGDAMOS į tai, kad 1997 m. birželio 24 d. ESA taryba Europos kosmoso agentūros konvencijos 14 straipsnio 1 dalyje nustatyta tvarka patvirtino šį Susitarimą;ATSIŽVELGDAMOS į Priemonę 83/22, kurios 1995 m. sausio 31 d. ėmėsi Eurokontrolės nuolatinis komitetas, vadovaudamasis Bendradarbiavimo oro navigacijos saugos srityje konvencijos su pakeitimais, padarytais 1981 m. vasario 12 d., 11 straipsniu;PRIPAŽINDAMOS būtinybę toliau derinti savo veiklą, kad būtų užtikrintas patikimas ir veiksmingas Europos dalyvavimas šioje plotmėje, visų pirma Inmarsat III navigacijos naudingosios apkrovos pagrindu kuriant palydovinės navigacijos sistemą, todėl Šalys pateikė siūlymą dėl taip vadinamos Europos geostacionarios navigacijos tarnybos (EGNOS) sistemos, kurią 1994 m. lapkričio 21 d. ir 1995 m. lapkričio 15 d. priėmė Inmarsato taryba,SUSITARĖ:1 straipsnisTikslasŠio Susitarimo tikslas - nustatyti Šalių bendradarbiavimą, kad būtų garantuojamas Europos indėlis į pasaulinės navigacijos palydovų sistemos kūrimą. Šiomis suderintomis pastangomis siekiama suteikti Europai tokią poziciją, kuri leistų teikti palydovų navigacijos paslaugas tiek, kiek tai yra įgyvendinama, atitinkančias civilių naudotojų operatyvinio naudojimo nepriklausomai nuo kitų radijo navigacijos priemonių ir padėties reikalavimus.2 straipsnisSąvokų apibrėžimaiŠiame Susitarime:"Pasaulinė navigacijos palydovų sistema" (toliau - GNSS) - tai pasaulinė palydovais grindžiama padėties, greičio ir laiko nustatymo sistema, nuolat atitinkanti potencialių naudotojų civilinėms reikmėms keliamus reikalavimus."GNSS 1" - tai pradinis GNSS įdiegimo etapas, grindžiamas esamomis Jungtinių Amerikos Valstijų ir Rusijos karinėmis palydovinėmis navigacijos sistemomis, kurios praplečiamos taip sukurtomis civilinėmis sistemomis, kad naudotojas galėtų pakankamai savarankiškai atlikti visos sistemos monitoringą."GNSS 2" - tai tarptautiniu mastu kontroliuojama ir valdoma pasaulinė navigacijos palydovų sistema, atitinkanti visų kategorijų naudotojų keliamus reikalavimus dėl padėties, greičio ir laiko nustatymo."Europos geostacionari navigacijos tarnyba" (EGNOS) - tai europinė esamos palydovų navigacijos ir padėties nustatymo sistemos praplėtimo sistema, kurioje naudojami geostacionarieji palydovai, ir kuria siekiama pagerinti šių sistemų darbą virš Europos bei užtikrinti pajėgumus virš visų geostacionariojo transliavimo zonų. EGNOS yra GNSS 1 europinis komponentas.3 straipsnisTaikymo sritisŠalių bendradarbiavimo sritis nustato šis Susitarimas, o išsamiau apibrėžia I ir II priedai. Jį sudaro ši veikla:a) Europos indėlio į GNSS 1 operatyvinių pajėgumų parengimas ir tinkamumo patvirtinimas, naudojantis turimomis palydovų sistemomis ir visomis naudotojų poreikiams tenkinti reikalingomis praplėtimo sistemomis;b) kiekvienos iš Šalių veiksmų derinimas, kad būtų pasiekta didžiausių GNSS 1 operatyvinių pajėgumų;c) lygiagrečiai su GNSS 1 - parengiamieji GNSS 2 apibrėžimo ir kūrimo darbai.4 straipsnisŠalių indėlis į GNSS 1Šalys, vadovaudamosi savo atitinkamomis taisyklėmis ir tvarka, imasi būtinų priemonių ir deda visas galimas pastangas laiku prisidėti prie GNSS 1, kaip nurodyta II priede:a) ESA teikia pagalbą įgyvendindama Telekomunikacijų sistemų pažangiųjų tyrimų programą (ARTES), ypač jos 9 dalį, kuri aprėpia EGNOS techninius pakeitimus ir jos eksploatavimą testavimo bei techninio tinkamumo patvirtinimo tikslais;b) Eurokontrolė pateikia civilinės aviacijos naudotojų reikalavimus ir derina kuriamą sistemą prie jų. Eurokontrolė taip pat remia Europos pastangas užtikrinti, kad GNSS pagal savo veikimą tiktų naudoti civilinei aviacijai;c) Bendrija padeda konsoliduoti visų naudotojų reikalavimus ir derinti kuriamą sistemą prie jų, visų pirma įgyvendindama transeuropinių tinklų ir tyrimų bei taikomosios veiklos veiksmus, nepažeisdama tokių teisės aktų dėl techninio suderinimo procedūrų kaip tie, kurie reglamentuoja lėktuvų ir oro eismo valdymo įrangą.Bendrija taip pat visų pirma numato EGNOS įdiegimą, imdamasi visų reikiamų priemonių, įskaitant geostacionariųjų imtuvų nuomą.5 straipsnisŠalių darbo susitarimai1. Kad būtų užtikrinta pažangi Šalių bendradarbiavimo plėtra, įkuriamas iš Šalių atstovų susidedantis Jungtinis trišalis komitetas, kurio tikslas - stebėti, kaip įgyvendinamas šis Susitarimas, formuluoti jo vykdymo gaires bei derinti bendrus jo vykdymo būdus. Jungtinis trišalis komitetas posėdžiauja ne rečiau kaip kartą per metus, o prireikus, paprašius vienai iš Šalių - ir dažniau, bei priima savo darbo tvarkos taisykles.2. Jungtiniam trišaliam komitetui padeda sekretoriatas, kuris teikia kasdienę administracinę pagalbą ir paprašius organizuoja techninę paramą. Šalys, vadovaudamosi savo atitinkamomis taisyklėmis ir tvarka, įsipareigoja drauge prisidėti prie šios administracinės pagalbos.3. Jungtinis trišalis komitetas atlieka šiame Susitarime nurodytas užduotis:a) keisdamasis informacija apie pažangą atliekant su šio Susitarimo taikymo sritimi susijusią veiklą ir atitinkamais su šiuo Susitarimu nustatytu Šalių indėliu susijusiais dokumentais ir rezultatais;b) kviesdamas kiekvienos iš Šalių atstovus dalyvauti posėdžiuose, susijusiuose su šio Susitarimo pagrindą sudarančia veikla;c) keisdamasis informacija ir kiek galima labiau derindamas veiksmus prieš užmegzdamas ryšius su ne Europos trečiosiomis šalimis, jei šie ryšiai svarbūs šiam Susitarimui;d) formuluodamas pasiūlymus dėl susitarimų, reikalingų ateityje veiksiančioms padėties nustatymo ir navigacijos paslaugoms;e) teikdamas pasiūlymus dėl sekretoriato paramos organizavimo.4. Jungtinis trišalis komitetas gali vienbalsiai priimtu sprendimu patvirtinti visus I ir II priedų techninio turinio pakeitimus ir papildymus, neturinčius įtakos šio Susitarimo taikymo sričiai, ypač jo finansinėms ir veikimo nuostatoms.6 straipsnisKeitimasis informacija ir pranešimai1. Kiekviena iš Šalių, remdamasi savo keitimosi informacija taisyklėmis, keičiasi su kitomis Šalimis visa turima informacija, kurios gali prireikti įgyvendinant šį Susitarimą.2. Jei nenustatyta kitaip, nė viena iš Šalių neatskleidžia jokios informacijos, kuria keičiamasi įgyvendinant šį Susitarimą, jokiam asmeniui, jei jis nėra jos darbuotojas arba nėra oficialiai įgaliotas tvarkyti tokią informaciją (įskaitant kiekvienos organizacijos valstybes nares), ir nenaudoja jos komerciniais tikslais. Ši informacija gali būti pranešama tik tiek, kiek tai reikalinga šiam Susitarimui įgyvendinti, ir saugoma visiškai konfidencialiai.7 straipsnisTeisės ir nuosavybė1. Kiekviena iš Šalių, vadovaudamasi savo taisyklėmis ir tvarka, administruoja arba išsaugo nuosavybės ir komercines teises į programinę įrangą, įrengimus ir dokumentus, kuriuos ji finansavo ir rengė atlikdama veiksmus, skirtus įgyvendinti šiam Susitarimui.2. Šalys gali sudaryti specialius susitarimus dėl bendrų veiksmų šiam Susitarimui įgyvendinti.8 straipsnisFinansiniai susitarimai1. Kiekviena iš Šalių, vykdydama šiuo Susitarimu ir prieduose nustatytus įsipareigojimus, užtikrina, kad jos nustatyta tvarka būtų laiku sudaromi reikiami finansiniai susitarimai.2. Atlikus EGNOS testavimą ir techninio tinkamumo patvirtinimą, reikės sudaryti naujų finansinių susitarimų.9 straipsnisSutarčių sudarymo įgaliojimai ir tvarkaVisi vienos Šalies sudaromi šiam Susitarimui įgyvendinti reikalingi susitarimai sudaromi įprasta šios Šalies nustatyta tvarka, nepažeidžiant 7 straipsnio 2 dalies.10 straipsnisAtsakomybė1. Šalys susitaria, kad, atliekant šiuo Susitarimu numatytus veiksmus, nė viena iš Šalių nereiškia pretenzijų jokiai kitai Šaliai dėl savo darbuotojų ar bet kurio kito jos vardu veikiančio asmens sužeidimo ar mirties, arba bet kokios rūšies žalos savo turtui ar jo praradimo dėl bet kurios Šalies kaltės, jei šis sužeidimas, mirtis, žala arba praradimas buvo sukeltas dėl neatsargumo arba kitų priežasčių, išskyrus didelio neatsargumo arba sąmoningų nusižengimų atvejus.2. Trečiajai šaliai pareiškus pretenziją dėl atitinkamo II priede nustatyto Šalių indėlio, kiekviena iš Šalių atsakinga tik tiek, kiek pretenzija yra susijusi su šios Šalies indėliu.3. Šalys susitaria, kad už visas trečiųjų šalių pretenzijas dėl sudarytų sutarčių yra atsakinga tik atitinkamą sutartį su trečiąja šalimi dėl II priede nustatyto Šalių indėlio įgyvendinimo sudariusi Šalis.11 straipsnisForce majeureNė viena iš Šalių nepažeidžia šio Susitarimo sąlygų, jei juo nustatyto indėlio ji neįgyvendino dėl force majeure.12 straipsnisRyšiai su visuomene1. Kiekviena iš Šalių iš anksto su kitomis Šalimis derina savo arba jungtinius ryšius su visuomene, susijusius su šio Susitarimo dalyku.2. Atliekant visus atitinkamus žiniasklaidos veiksmus, aiškiai nustatomas ir nurodomas kiekvienos iš Šalių vaidmuo įgyvendinant šį Susitarimą.3. Išsamūs susitarimai dėl šiame straipsnyje numatytų ryšių su visuomene veiksmų priimami bendrai.13 straipsnisPakeitimai1. Šis Susitarimas gali būti iš dalies keičiamas tik visoms Šalims raštu vieningai sutarus.2. Iškilus sunkumams kuriai nors iš Šalių, jai įgyvendinant atitinkamą savo indėlį, įskaitant ir finansinį, Šalys susitaria Jungtiniame trišaliame komitete svarstyti, kaip galima būtų pasiekti planuoto indėlio ir tiek, kiek tai yra reikalinga, keisti šio Susitarimo tikslus bei turinį.14 straipsnisTrečiųjų šalių dalyvavimasPrieš šio Susitarimo gali prisijungti kitos šalys, galinčios prisidėti prie juo nustatytų uždavinių įgyvendinimo. Šiuo tikslu daromi pakeitimai 13 straipsnyje nustatyta tvarka.15 straipsnisGinčų sprendimas1. Visi tarp Šalių kylantys ginčai dėl šio Susitarimo ar jo priedų aiškinimo arba taikymo teikiami tiesioginėms derybos Jungtiniame trišaliame komitete.2. Jei ginčo nepavyksta išspręsti 1 dalyje nustatyta tvarka, bet kuri iš Šalių gali pranešti kitoms Šalims apie arbitro paskyrimą; tuomet kitos Šalys per du mėnesius skiria savo arbitrus.3. Jungtinis trišalis komitetas vienbalsiu sprendimu papildomai skiria du arbitrus.4. Arbitrų sprendimai priimami balsų dauguma.5. Kiekviena iš ginčo šalių imasi atitinkamų veiksmų arbitrų sprendimams įgyvendinti.16 straipsnisPriedaiŠiame Susitarime yra I ir II priedai, kurie sudaro neatskiriamą jo dalį. 5 straipsnio 4 dalyje nustatyta priedų papildymo ir keitimo tvarka.17 straipsnisĮsigaliojimas ir nutraukimas1. Šis Susitarimas įsigalioja tą dieną, kai Šalys jį pasirašo, ir galioja tol, kol bus užbaigta I ir II prieduose nurodyta veikla arba iki tol, kai šis Susitarimas pakeičiamas kitu bendradarbiavimo susitarimu.2. Nepaisant 1 dalies, bet kuri iš Šalių gali nutraukti šį Susitarimą užbaigus EGNOS techninį ir operatyvinį tinkamumo patvirtinimą, prieš šešis mėnesius pranešusi apie savo ketinimus kitoms Šalims.3. Vienai iš Šalių nutraukus šį Susitarimą 2 dalyje nustatyta tvarka, Šalys susitaria dėl atitinkamų priemonių, kurių reikia imtis.18 straipsnisAutentiški tekstaiŠis Susitarimas sudarytas trim egzemplioriais danų, olandų, anglų, suomių, prancūzų, vokiečių, graikų, italų, portugalų, ispanų ir švedų kalbomis. Visi tekstai yra autentiški.En fe de lo cual, los abajo firmantes, debidamente facultados, han firmado el presente Acuerdo.Til bekræftelse heraf har undertegnede befuldmægtigede underskrevet denne aftale.Zu Urkund dessen haben die hierzu gehörig befugten Unterzeichneten dieses Übereinkommen unterzeichnet.Προς πίστωση των ανωτέρω, οι υπογράφοντες, δεόντως εξουσιοδοτημένοι, υπέγραψαν την παρούσα συμφωνία.In witness whereof, the undersigned, duly empowered to that effect, have signed this Agreement.En foi de quoi, les soussignés, dûment habilités, ont signé le présent accord.In fede di che, i sottoscritti, debitamente autorizzati, hanno firmato il presente accordo.Ten blijke waarvan de ondergetekenden, daartoe naar behoren gemachtigd, deze overeenkomst hebben ondertekend.Em fé do que, os abaixo assinados, devidamente autorizados para o efeito, assinam o presente acordo.Tämän vakuudeksi alla mainitut täysivaltaiset edustajat ovat allekirjoittaneet tämän sopimuksen.Till bevis härpå har undertecknade befullmäktigade undertecknat detta avtal.Hecho en Luxemburgo, el dieciocho de junio de mil novecientos noventa y ocho.Udfaerdiget i Luxembourg, den attende juni nitten hundrede og otteoghalvfems.Geschehen zu Luxemburg am achtzehnten Juni neunzehnhundertachtundneunzig.Έγινε στο Λουξεμβουργο, στις δεκαοκτώ Ιουνίου χίλια εννιακόσια ενενήντα οκτώ.Done at Luxembourg on the eighteenth day of June in the year one thousand nine hundred and ninety-eight.Fait á Luxembourg, le dix-huit juin mil neuf cent quatre-vingt-dix-huit.Fatto a Lussemburgo, addi diciotto giugno millenovecentonovantotto.Gedaan te Luxemburg, de achttiende juni negentienhonderd achtennegentig.Feito no Luxemburgo, em dezoito de Junho de mil novecentos e noventa e oito.Tehty Luxemburgissa kahdeksantenatoista päivänä kesäkuuta vuonna tuhatyhdeksän-sataayhdeksänkymmentäkahdeksan.Som skedde i Luxemburg den artonde juni nittonhundranittioåtta.Por la Comunidad EuropeaFor Det Europae iske Fae lleskabFür die Europäische GemeinschaftΓια την Ευρωπαϊκή Υπηρεσία ΔιαστήματοςFor the European CommunityPour la Communauté européennePer la Comunitá europeaVoor de Europese GemeenschapPela Comunidade EuropeiaEuroopan yhteisön puolestaFör Europeiska gemenskapen+++++ TIFF +++++Por la Agencia Espacial EuropeaFor Den Europæiske RumorganisationFür die Europäische WeltraumorganisationΓια την Ευρωπαϊκή Υπηρεσία ΔιαστήματοςFor the European Space AgencyPour l'Agence spatiale européennePer l'Agenzia spaziale europeaVoor het Europees RuimteagentschapPela Agência Espacial EuropeiaEuroopan avaruusjärjestön puolestaFör Europeiska rymdorganisationen+++++ TIFF +++++Por la Organización Europea para la Seguridad de la Navegación AéreaFor Den Europæiske Organisation for LuftfartssikkerhedFür die Europäische Organisation zur Sicherung der LuftfahrtΓια τον Ευρωπαϊκό Οργανισμό για την Ασφάλεια τηζ ΑεροναυτιλίαςFor the European Organisation for the Safety of Air NavigationPour l'Organisation européenne pour la sécurité de la navigation aériennePer l'Organizzazione europea per la sicurezza della navigazione aereaVoor de Europese Organisatie voor de veiligheid van de luchtvaartPela Organização Europeia para a Segurança da Navegação AéreaEuroopan lentoturvallisuusjärjestön puolestaFör Europeiska organisationen för luftfartssäkerhet+++++ TIFF +++++--------------------------------------------------


title: 2014 m. vasario 10 d. Tarybos sprendimas 2014/73/BUSP dėl Europos Sąjungos karinės operacijos Centrinės Afrikos Respublikoje (EUFOR RCA)

text:
11.2.2014

               LT

               Europos Sąjungos oficialusis leidinys

               L 40/59

         TARYBOS SPRENDIMAS 2014/73/BUSP
   2014 m. vasario 10 d.
   dėl Europos Sąjungos karinės operacijos Centrinės Afrikos Respublikoje (EUFOR RCA)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
   atsižvelgdama į Europos Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2013 m. gruodžio 5 d. priimtoje Rezoliucijoje 2127 (2013) dėl padėties Centrinės Afrikos Respublikoje (CAR) Jungtinių Tautų Saugumo Taryba (JT ST) pareiškė didelį susirūpinimą dėl nuolat blogėjančios saugumo padėties ir daugkartinių bei vis dažnesnių tarptautinės humanitarinės teisės ir žmogaus teisių pažeidimų CAR. Be to, ji leido dvylikos mėnesių laikotarpiui dislokuoti Afrikos vadovaujamą tarptautinę paramos misiją Centrinės Afrikos Respublikoje (AFISM-CAR) ir leido laikinam laikotarpiui dislokuoti Prancūzijos pajėgas CAR, kad būtų imtasi visų būtinų priemonių AFISM-CAR remti, kad ji galėtų vykdyti savo įgaliojimus;

               (2)

               remdamasi 2013 m. spalio 21 d. ir 2013 m. gruodžio 16 d. Tarybos išvadomis Europos Vadovų Taryba 2013 m. gruodžio 20 d. išvadose pareiškė susirūpinimą dėl nuolat stiprėjančios krizės CAR ir jos sunkių padarinių humanitarinei teisei bei žmogaus teisėms. Ji palankiai įvertino Prancūzijos karinius intervencinius veiksmus remiant Afrikos pajėgas bei siekiant padėti atstatyti saugumą ir nuolatinį jos Afrikos partnerių įsipareigojimą stabilizuoti padėtį. Laikydamasi visapusiško požiūrio ji patvirtino Sąjungos pasiryžimą išnagrinėti galimybes naudoti atitinkamas priemones siekiant prisidėti prie dedamų šalies stabilizavimo pastangų, be kita ko, vadovaujantis bendros saugumo ir gynybos politikos (BSGP) kariniais ir civiliniais aspektais. Ji paragino Europos Sąjungos vyriausiąjį įgaliotinį užsienio reikalams ir saugumo politikai (toliau – vyriausiasis įgaliotinis) šiuo tikslu 2014 m. sausio mėn. Tarybos posėdyje pateikti pasiūlymą dėl sprendimo;

               (3)

               atsižvelgdama į JT ST rezoliuciją priimtą pagal JT chartijos VII skyrių, 2014 m. sausio 20 d. Taryba patvirtino karinio pereinamojo laikotarpio BSGP aspekto krizės valdymo koncepciją, apimančią operaciją CAR (EUFOR RCA). Taryba pabrėžė, kad svarbu glaudžiai bendradarbiauti su partneriais, visų pirma JT, Afrikos Sąjunga (AS), CAR valdžios institucijomis ir Prancūzijos operacija Sangaris;

               (4)

               2014 m. sausio 28 d. JT ST priėmė Rezoliuciją 2134 (2014), kuria leido nustatyti ES operaciją EUFOR RCA;

               (5)

               2014 m. sausio 23 d. Centrinės Afrikos valstybių ekonominės bendrijos generalinis sekretoriatas palankiai įvertino ES operacijos įsteigimą CAR;

               (6)

               2014 m. sausio 24 d. CAR laikinasis prezidentas laiške vyriausiajam įgaliotiniui palankiai įvertino JT ST rezoliucija 2134 (2014) leistą ES operaciją;

               (7)

               EUFOR RCA turėtų kiek įmanoma greičiau pasiekti visišką operacinį pajėgumą, kad būtų prisidedama prie situacijos stabilizavimo. Ji turėtų atlikti paskirtas užduotis siekiant perduoti kontrolę AFISM-CAR per keturių – šešių mėnesių laikotarpį nuo to momento, kai pasiekiamas visiškas operacinis pajėgumas;

               (8)

               pagal Europos Sąjungos sutarties (toliau – ES sutartis) 38 straipsnį Tarybos ir vyriausiojo įgaliotinio atsakomybe Politinis ir saugumo komitetas (PSK) turi vykdyti krizių valdymo operacijos politinę kontrolę, užtikrinti strateginį vadovavimą jai ir priimti atitinkamus sprendimus tuo atžvilgiu;

               (9)

               būtina vesti derybas dėl tarptautinių susitarimų, susijusių su Sąjungos padalinių bei personalo statusu ir trečiųjų valstybių dalyvavimu Sąjungos operacijose, ir juos sudaryti;

               (10)

               pagal ES sutarties 41 straipsnio 2 dalį ir pagal Tarybos sprendimą 2011/871/BUSP (1) dėl šio sprendimo patiriamas veiklos išlaidas, kurios turi padarinių kariniams ar gynybos aspektams, turi padengti valstybės narės;

               (11)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus. Todėl Danija nedalyvauja priimant šį sprendimą, ji neprivalo jo laikytis ir jis jai netaikomas, be to, ji nedalyvauja šios operacijos finansavime,

         PRIĖMĖ ŠĮ SPRENDIMĄ:
   1 straipsnis
   Misija
   1.   Sąjunga vykdo karinę pereinamojo laikotarpio operaciją CAR (toliau – EUFOR RCA), siekdama prisidėti prie saugios aplinkos užtikrinimo, perduodama kontrolę Afrikos vadovaujamai tarptautinei paramos misijai Centrinės Afrikos Respublikoje (AFISM-CAR) per keturių – šešių mėnesių laikotarpį nuo to momento, kai pasiekiamas visiškas operacinis pajėgumas, laikydamasi JT ST rezoliucijoje 2134 (2014) nustatytų įgaliojimų ir sutelkdama dėmesį į savo veiksmus Bango rajone.
   2.   EUFOR RCA veikia vadovaudamasi politinių, strateginių ir politinių bei karinių tikslų, nustatytų krizės valdymo koncepcijoje, kurią Taryba patvirtino 2014 m. sausio 20 d.
   2 straipsnis
   ES operacijos vado skyrimas
   Majoras generolas Philippe Pontiès skiriamas EUFOR RCA ES operacijos vadu.
   3 straipsnis
   ES operacijos štabo skyrimas
   EUFOR RCA operacijos štabo vieta – Larisoje (Graikija).
   4 straipsnis
   Operacijos planavimas ir pradėjimas
   1.   Parengiamajam EUFOR RCA etapui reikalingas veiksmų pradžios taisykles tvirtina Taryba kiek įmanoma greičiau po šio sprendimo priėmimo.
   2.   Sprendimą pradėti EUFOR RCA priima Taryba, prieš tai patvirtinus operacijos planą ir veiksmų pradžios taisykles, būtinus įgaliojimams vykdyti.
   5 straipsnis
   Politinė kontrolė ir strateginis vadovavimas
   1.   Tarybos ir vyriausiojo įgaliotinio atsakomybe PSK vykdo EUFOR RCA politinę kontrolę ir strateginį vadovavimą jai. Taryba suteikia leidimą PSK priimti atitinkamus sprendimus pagal ES sutarties 38 straipsnį. Šis leidimas apima įgaliojimus iš dalies keisti planavimo dokumentus, įskaitant operacijų planą, pavaldumo tvarką ir veiksmų pradžios taisykles. Jis taip pat apima įgaliojimus priimti sprendimus dėl ES operacijos vado ir ES pajėgų vado skyrimo. Įgaliojimai priimti sprendimus dėl ES karinės operacijos tikslų ir nutraukimo paliekami Tarybai.
   2.   PSK reguliariai teikia ataskaitas Tarybai.
   3.   ES karinio komiteto (ESKK) pirmininkas reguliariai teikia ataskaitas PSK dėl EUFOR RCA įgyvendinimo. Prireikus PSK gali į savo posėdžius pakviesti ES operacijos vadą arba ES pajėgų vadą.
   4.   PSK vertina EUFOR RCA progresą praėjus trims mėnesiams po operacijos pradžios rašytinės ataskaitos pagrindu.
   6 straipsnis
   Karinis vadovavimas
   1.   ESKK prižiūri, kad EUFOR RCA būtų tinkamai vykdoma ES operacijos vado atsakomybe.
   2.   ES operacijų vadas reguliariai teikia ataskaitas ESKK. Prireikus ESKK gali į savo posėdžius pakviesti ES operacijos vadą arba ES pajėgų vadą.
   3.   ESKK pirmininkas veikia kaip pagrindinis ryšio su ES operacijos vadu palaikymo punktas.
   7 straipsnis
   Sąjungos reagavimo ir koordinavimo veiksmų suderinamumas
   1.   Vyriausiasis įgaliotinis užtikrina šio sprendimo įgyvendinimą ir jo suderinamumą su Sąjungos išorės veiksmais apskritai, įskaitant Sąjungos vystymosi programas ir jos teikiamą humanitarinę pagalbą.
   2.   Nedarant poveikio pavaldumo tvarkai, ES operacijos vadas gauna ES delegacijos Bange vadovo vietos politinius nurodymus.
   3.   Vyriausiasis įgaliotinis padedant Europos išorės veiksmų tarnybai (EIVT) veikia kaip pagrindinis ryšio su Jungtinėmis Tautomis, CAR valdžios institucijomis ir kaimyninėmis šalimis, AS, Centrinės Afrikos valstybių ekonomine bendrija ir su kitais atitinkamais tarptautiniais bei dvišaliais subjektais punktas.
   4.   ES operacijos vado, Sąjungos subjektų ir su operacija susijusių svarbiausių vietos strateginių partnerių veiklos koordinavimo susitarimai apibrėžiami operacijos plane.
   8 straipsnis
   Trečiųjų valstybių dalyvavimas
   1.   Nedarant poveikio Sąjungos sprendimų priėmimo autonomiškumui arba bendrai institucijų struktūrai, laikantis atitinkamų Europos Vadovų Tarybos gairių, trečiosios valstybės gali būti pakviestos dalyvauti operacijoje.
   2.   Taryba įgalioja PSK kviesti trečiąsias valstybes, kad jos prisidėtų prie operacijos, ir priimti atitinkamus sprendimus dėl siūlomų įnašų priėmimo ES operacijos vadui ir ESKK rekomendavus.
   3.   Išsami trečiųjų valstybių dalyvavimo tvarka nustatoma susitarimuose, sudarytuose pagal ES sutarties 37 straipsnį ir laikantis Sutarties dėl Europos Sąjungos veikimo (SESV) 218 straipsnyje nustatytos tvarkos. Tais atvejais, kai Sąjunga ir trečioji valstybė yra sudariusi susitarimą, kuriuo nustatomi pastarosios dalyvavimo Sąjungos krizių valdymo misijose principai, tokio susitarimo nuostatos taikomos ir EUFOR RCA.
   4.   Trečiosios valstybės, kurių kariniai įnašai į EUFOR RCA yra dideli, turi tokias pačias teises ir pareigas atliekant kasdienį operacijos administravimą kaip ir operacijoje dalyvaujančios valstybės narės.
   5.   Taryba įgalioja PSK priimti atitinkamus sprendimus dėl Prisidedančiųjų valstybių komiteto sudarymo, jei trečiosios valstybės suteiktų didelių karinių įnašų.
   9 straipsnis
   Sąjungos vadovaujamo personalo statusas
   Sąjungos vadovaujamų padalinių ir personalo statusas, įskaitant privilegijas, imunitetą ir papildomas garantijas, būtinas jų misijos vykdymui ir sklandžiam jos veikimui, nustatomas susitarime, sudarytame pagal ES sutarties 37 straipsnį ir laikantis SESV 218 straipsnyje nustatytos tvarkos.
   10 straipsnis
   Finansiniai susitarimai
   1.   Bendros ES karinės operacijos išlaidos administruojamos laikantis Sprendimo 2011/871/BUSP.
   2.   EUFOR RCA bendrų išlaidų orientacinė finansavimo suma – 25,9 mln. EUR. Sprendimo 2011/871/BUSP 25 straipsnio 1 dalyje nurodyta orientacinės sumos procentinė dalis – 50 %.
   11 straipsnis
   Informacijos teikimas
   1.   Vyriausiasis įgaliotinis įgaliojamas trečiosioms valstybėms, susijusioms su šiuo sprendimu, atitinkamai atsižvelgiant į EUFOR RCA poreikius, suteikti ES įslaptintą informaciją, sukauptą operacijos tikslais, pagal Tarybos sprendimą 2013/488/ES (2):

               a)

               neviršijant slaptumo lygio, nustatyto taikomuose Sąjungos ir atitinkamos trečiosios valstybės sudarytuose susitarimuose dėl informacijos saugumo; ar

               b)

               kitais atvejais neviršijant slaptumo lygio „CONFIDENTIEL UE/EU CONFIDENTIAL“.

         2.   Be to, vyriausiasis įgaliotinis įgaliojamas suteikti JT ir AS, atsižvelgiant į EUFOR RCA veiklos poreikius, ES įslaptintą informaciją, neviršijančią slaptumo lygio „RESTREINT UE/ EU RESTRICTED“, kuri sukaupta EUFOR RCA tikslais, pagal Sprendimą 2013/488/ES. Šiuo tikslu sudaromi vyriausiojo įgaliotinio ir JT bei AS kompetentingų institucijų susitarimai.
   3.   Tuo atveju, kai reikia skubiai patenkinti veiklos poreikius, vyriausiasis įgaliotinis taip pat įgaliojamas priimančiajai valstybei suteikti bet kokią ES įslaptintą informaciją, neviršijančią slaptumo lygio „RESTREINT UE/ EU RESTRICTED“, kuri sukaupta operacijos tikslais, pagal Sprendimą 2013/488/ES. Tuo tikslu sudaromi vyriausiojo įgaliotinio ir priimančiosios valstybės kompetentingų institucijų susitarimai.
   4.   Vyriausiasis įgaliotinis įgaliojamas trečiosioms valstybėms, susijusioms su šiuo sprendimu, suteikti bet kuriuos ES neįslaptintus dokumentus, susijusius su operacijos aspektų svarstymu Taryboje, kuriems taikomas profesinės paslapties saugojimo reikalavimas pagal Tarybos darbo tvarkos taisyklių (3) 6 straipsnio 1 dalį.
   5.   Vyriausiasis įgaliotinis gali šiuos įgaliojimus ir kompetenciją sudaryti šiame straipsnyje nurodytus susitarimus deleguoti EIVT pareigūnams, ES operacijos vadui arba ES pajėgų vadui pagal Sprendimo 2013/488/ES VI priedo VII skirsnį.
   12 straipsnis
   Įsigaliojimas ir nutraukimas
   1.   Šis sprendimas įsigalioja jo priėmimo dieną.
   2.   EUFOR RCA baigiasi ne vėliau kaip praėjus šešiems mėnesiams po to, kai pasiekiamas visiškas operacinis pajėgumas.
   3.   Šis sprendimas panaikinamas nuo ES operacijos štabo uždarymo dienos vadovaujantis patvirtintais EUFOR RCA nutraukimo planais ir nedarant poveikio EUFOR RCA audito ir sąskaitų pateikimo procedūroms, kaip nustatyta Sprendime 2011/871/BUSP.

      Priimta Briuselyje 2014 m. vasario 10 d.

            Tarybos vardu

            Pirmininkė

         C. ASHTON

      (1)  2011 m. gruodžio 19 d. Tarybos sprendimas 2011/871/BUSP, kuriuo nustatomas Europos Sąjungos karinio ar gynybinio pobūdžio operacijų bendrųjų sąnaudų finansavimo administravimo mechanizmas (ATHENA) (OL L 343, 2011 12 23, p. 35).

      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).

      (3)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


title: 2008/301/EB: 2008 m. balandžio 7 d. Tarybos sprendimas dėl Rumunijai atstovaujančio Regionų komiteto pakaitinio nario skyrimo

text:
15.4.2008

               LT

               Europos Sąjungos oficialusis leidinys

               L 105/4

      TARYBOS SPRENDIMAS

   2008 m. balandžio 7 d.
   dėl Rumunijai atstovaujančio Regionų komiteto pakaitinio nario skyrimo
   (2008/301/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Rumunijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB (1) dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d.

               (2)

               Atsistatydinus Petru FILIP tapo laisva viena Regionų komiteto pakaitinio nario vieta,

         NUSPRENDĖ:
   1 straipsnis
   Mihai Dan GROZA, Oradea savivaldybės tarybos narys ir laikinai einantis mero pareigas, skiriamas Regionų komiteto pakaitiniu nariu likusiam kadencijos laikui iki 2010 m. sausio 25 d.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2008 m. balandžio 7 d.

            Tarybos vardu

            Pirmininkas

         R. ŽERJAV

      (1)  OL L 56, 2006 2 25, p. 75.


title: 2009/236/EB: 2008 m. balandžio 22 d. Europos Parlamento sprendimas dėl šeštojo, septintojo, aštuntojo ir devintojo Europos plėtros fondų su 2006 finansinių metų biudžeto vykdymu susijusių sąskaitų uždarymo

text:
31.3.2009

               LT

               Europos Sąjungos oficialusis leidinys

               L 88/260

         2008 m. balandžio 22 d.

      EUROPOS PARLAMENTO SPRENDIMAS

   dėl šeštojo, septintojo, aštuntojo ir devintojo Europos plėtros fondų su 2006 finansinių metų biudžeto vykdymu susijusių sąskaitų uždarymo
   (2009/236/EB)
   EUROPOS PARLAMENTAS,
   atsižvelgdamas į Komisijos pranešimą dėl tolesnių veiksmų priėmus sprendimus dėl 2005 biudžeto įvykdymo patvirtinimo (COM(2007) 538) ir priedas SEC(2007) 1185),
   atsižvelgdamas į šeštojo, septintojo, aštuntojo ir devintojo Europos plėtros fondų balansą ir 2006 finansinių metų ataskaitą (COM(2007) 458 – C6-0118/2007) (1),
   atsižvelgdamas į šeštojo, septintojo, aštuntojo ir devintojo Europos plėtros fondų 2006 m. finansų valdymo ataskaitą (COM(2007) 240),
   atsižvelgdamas į Audito Rūmų 2006 finansinių metų metinę iš šeštojo, septintojo, aštuntojo ir devintojo Europos plėtros fondų finansuojamos veiklos ataskaitą kartu su Komisijos atsakymais (2),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (3),
   atsižvelgdamas į Tarybos 2008. m. vasario 12 d. rekomendacijas (16744/2007 – C6-0078/2008, 16745/2007 – C6-0079/2008, 16746/2007 – C6-0080/2008, 16748/2007 – C6-0081/2008),
   atsižvelgdamas į Afrikos, Karibų jūros ir Ramiojo vandenyno šalių ir Europos bendrijos bei jos valstybių narių partnerystės susitarimą, kuris 2000 m. birželio 23 d. buvo pasirašytas Kotonu (4) ir pataisytas Liuksemburge 2005 m. birželio 25 d. (5),
   atsižvelgdamas į 2001 m. lapkričio 27 d. Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos („Užjūrio asociacijos sprendimą“) (6), kuris 2007 m. kovo 19 d. buvo iš dalies pakeistas Tarybos sprendimu Nr. 2007/249/EB (7),
   atsižvelgdamas į 1995 m. gruodžio 20 d. vidaus susitarimo tarp valstybių narių Vyriausybių atstovų, susirinkusių Tarybos posėdyje, 33 straipsnį dėl ketvirtosios AKR ir EB konvencijos antrojo finansinio protokolo teikiamos Bendrijos paramos finansavimo ir administravimo (8),
   atsižvelgdamas į Taryboje susirinkusių valstybių narių Vyriausybių atstovų 2000 m. rugsėjo 18 d. vidaus susitarimo dėl Bendrijos paramos finansavimo ir administravimo pagal 2000 m. birželio 23 d. Kotonu (Beninas) pasirašyto Afrikos, Karibų baseino ir Ramiojo vandenyno šalių bei Europos bendrijos ir jos valstybių narių partnerystės susitarimo finansinį protokolą ir dėl finansinės paramos paskirstymo užjūrio šalims ir teritorijoms, kurioms taikoma EB sutarties ketvirtoji dalis (9), 32 straipsnį,
   atsižvelgdamas į EB sutarties 276 straipsnį,
   atsižvelgdamas į 1998 m. birželio 16 d. Finansinio reglamento, taikomo bendradarbiavimui finansuojant plėtrą pagal ketvirtąją AKR ir EB konvenciją (10), 74 straipsnį,
   atsižvelgdamas į 2003 m. kovo 27 d. Finansinio reglamento, taikomo devintajam Europos plėtros fondui (11), 119 straipsnį,
   atsižvelgdamas į Darbo tvarkos taisyklių 70 straipsnį, 71 straipsnio trečią įtrauką ir V priedą,
   atsižvelgdamas į Biudžeto kontrolės komiteto pranešimą ir į Vystymosi komiteto nuomonę (A6–0106/2008),

               1.

               pažymi, kad šeštojo, septintojo, aštuntojo ir devintojo Europos plėtros fondų galutinėse metinėse ataskaitose buvo pateikti šie duomenys:

               2.

               pritaria šeštojo, septintojo, aštuntojo ir devintojo Europos plėtros fondų su 2006 finansinių metų biudžeto vykdymu susijusių sąskaitų uždarymui;

               3.

               paveda Pirmininkui perduoti šį sprendimą Tarybai, Komisijai, Teisingumo Teismui, Audito Rūmams, Europos investicijų bankui bei pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 260, 2007 10 31, p. 1.

      (2)  OL C 259, 2007 10 31, p. 1.

      (3)  OL C 260, 2007 10 31, p. 258.

      (4)  OL L 317, 2000 12 15, p. 3.

      (5)  OL L 287, 2005 10 28, p. 4.

      (6)  OL L 314, 2001 11 30, p. 1 ir OL L 324, 2001 12 7, p. 1.

      (7)  OL L 109, 2007 4 26, p. 33.

      (8)  OL L 156, 1998 5 29, p. 108.

      (9)  OL L 317, 2000 12 15, p. 355.

      (10)  OL L 191, 1998 7 7, p. 53.

      (11)  OL L 83, 2003 4 1, p. 1.


title: 2009/832/EB: 2009 m. lapkričio 10 d. Tarybos sprendimas dėl procedūros, susijusios su nuostatomis, leidžiančiomis nukrypti nuo kilmės taisyklių, išdėstytų prie ekonominės partnerystės susitarimų su AKR valstybėmis pridedamuose kilmės protokoluose, ir panaikinantis Sprendimą 2000/399/EB

text:
13.11.2009

               LT

               Europos Sąjungos oficialusis leidinys

               L 297/12

      TARYBOS SPRENDIMAS

   2009 m. lapkričio 10 d.
   dėl procedūros, susijusios su nuostatomis, leidžiančiomis nukrypti nuo kilmės taisyklių, išdėstytų prie ekonominės partnerystės susitarimų su AKR valstybėmis pridedamuose kilmės protokoluose, ir panaikinantis Sprendimą 2000/399/EB
   (2009/832/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač jos 133 straipsnį kartu su 300 straipsnio 2 dalies antra pastraipa ir 300 straipsnio 4 dalimi,
   atsižvelgdama į Komisijos pasiūlymą,
   kadangi:

               (1)

               Partnerystės susitarimo tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašyto 2000 m. birželio 23 d. Kotonu (1), (toliau – AKR ir EB partnerystės susitarimas) V priedas ir jo protokolai, įskaitant 1 protokolą dėl sąvokos „produktų kilmė“ apibrėžimo ir administracinio bendradarbiavimo metodų, pagal to Susitarimo 37 straipsnio 1 dalį neteko galios 2007 m. gruodžio 31 d.

               (2)

               Kaip nustatyta AKR ir EB partnerystės susitarimo 37 straipsnio 1 dalyje, su regioninėmis Afrikos, Karibų jūros bei Ramiojo vandenyno grupės valstybių (AKR valstybės) grupėmis vyko derybos dėl ekonominės partnerystės susitarimų (toliau – EPS). Šie EPS yra laipsniškai pasirašomi nuo 2008 m. sausio 1 d.

               (3)

               CARIFORUM valstybių ir Europos bendrijos bei jos valstybių narių ekonominės partnerystės susitarimo (2) – pirmojo su AKR valstybėmis pasirašyto EPS – I protokolo dėl sąvokos „produktų kilmė“ apibrėžties ir administracinio bendradarbiavimo metodų (toliau – kilmės protokolas) 39 straipsnyje numatyta procedūra dėl leidimo taikyti nuo kilmės taisyklių leidžiančias nukrypti nuostatas, EPS pasirašiusiai AKR valstybei to paprašius. Leidžiančias nukrypti nuostatas turėtų patvirtinti kompetentingas komitetas. Todėl tikslinga numatyti procedūrą, pagal kurią nustatoma Bendrijos pozicija tame komitete, kad ji taip pat galėtų būti taikoma būsimų su AKR valstybėmis pasirašomų EPS kilmės protokolų panašioms nuostatoms.

               (4)

               Kilmės protokolo 39 straipsnio 8 dalyje nustatyta, kad sprendimas turėtų būti priimtas kuo greičiau ir bet kuriuo atveju ne vėliau kaip per 75 darbo dienas po to, kai Bendrija gauna prašymą. Jei per tą laikotarpį Bendrija AKR valstybei, kuri pateikė prašymą dėl leidžiančios nukrypti nuostatos, nepraneša apie savo poziciją, laikoma, kad prašymas buvo priimtas.

               (5)

               Todėl būtina patvirtinti procedūrą, užtikrinančią, kad Bendrija galėtų nustatyti poziciją ir apie ją pakankamai iš anksto pranešti EPS pasirašiusioms AKR valstybėms, siekiant užtikrinti, kad atitinkamą sprendimą būtų galima priimti nepasibaigus tam terminui.

               (6)

               2000 m. birželio 16 d. Tarybos sprendimu 2000/399/EB dėl nuostatų, leidžiančių nukrypti nuo AKR ir EB partnerystės susitarimo protokole Nr. 1 nustatytų prekių kilmės taisyklių, taikymo tvarkos (3) Komisijai suteikti įgaliojimai dėl Bendrijos pozicijos nustatymo gavus AKR valstybių prašymą nukrypti nuo AKR ir EB partnerystės susitarimo V priedo protokole Nr. 1 nustatytų kilmės taisyklių.

               (7)

               Dabar turėtų būti numatytas panašus įgaliojimų, susijusių su prašymais dėl nuostatų, leidžiančių nukrypti nuo EPS kilmės protokoluose nustatytų kilmės taisyklių, perdavimas Komisijai.

               (8)

               Todėl Sprendimas 2000/399/EB turėtų būti panaikintas,

         NUSPRENDĖ:
   1 straipsnis
   Bendrijos poziciją dėl AKR valstybių, pasirašiusių ekonominės partnerystės susitarimus (EPS), pateiktų prašymų nukrypti nuo prie EPS pridėtuose kilmės protokoluose nustatytų kilmės taisyklių 2 straipsnyje nustatyta tvarka priima Komisija.
   2 straipsnis
   1.   Komisijai padeda pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą, (4) 248a straipsnio 1 dalį įsteigtas Muitinės kodekso komitetas.
   2.   Bendrijai gavus prašymą dėl leidžiančių nukrypti nuostatų, Komisijos atstovas per 25 darbo dienas nuo jo gavimo Muitinės kodekso komitetui pateikia Bendrijos pozicijos projektą. Muitinės kodekso komitetas savo nuomonę apie projektą pareiškia per laikotarpį, kurį nustato pirmininkas, atsižvelgdamas į susijusio klausimo skubumą. Nuomonė patvirtinama Sutarties 205 straipsnio 2 dalyje nustatyta balsų dauguma tuo atveju, kai Taryba turi priimti sprendimą remdamasi Komisijos pasiūlymu. Valstybių narių atstovų balsai skaičiuojami taip, kaip nustatyta tame straipsnyje. Pirmininkas nebalsuoja.
   3.   Komisija patvirtina Bendrijos poziciją ir nedelsdama siunčia ją kompetentingam komitetui, įsteigtam pagal atitinkamą EPS. Tačiau jei Bendrijos pozicija neatitinka Muitinės kodekso komiteto nuomonės, Komisija nedelsdama ją pateikia Tarybai. Šiuo atveju Komisija pozicijos perdavimą kompetentingam komitetui, įsteigtam pagal atitinkamą EPS, atideda 25 darbo dienoms nuo balsavimo Muitinės kodekso komitete datos.
   4.   Taryba per 3 dalyje nustatytą laikotarpį kvalifikuota balsų dauguma gali patvirtinti kitą Bendrijos poziciją.
   3 straipsnis
   1.   Sprendimas 2000/399/EB panaikinamas.
   2.   Nuorodos į panaikintą sprendimą laikomos nuorodomis į šį sprendimą.
   4 straipsnis
   Šis sprendimas įsigalioja nuo jo paskelbimo Europos Sąjungos oficialiajame leidinyje dienos.
   5 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2009 m. lapkričio 10 d.

            Tarybos vardu

            Pirmininkas

         A. BORG

      (1)  OL L 317, 2000 12 15, p. 3.

      (2)  OL L 289, 2008 10 30, p. 1.

      (3)  OL L 151, 2000 6 24, p. 16.

      (4)  OL L 302, 1992 10 19, p. 1.


title: 2007/853/EB: 2007 m. gruodžio 13 d. Komisijos sprendimas dėl 2005 m. pagal Tarybos direktyvą 2002/55/EB Bendrijoje pradėtų sėklų ir Asparagus officinalis L. dauginamosios medžiagos lyginamųjų bandymų ir tyrimų tęsimo 2008 m. (Tekstas svarbus EEE )

text:
20.12.2007

               LT

               Europos Sąjungos oficialusis leidinys

               L 335/59

      KOMISIJOS SPRENDIMAS

   2007 m. gruodžio 13 d.
   dėl 2005 m. pagal Tarybos direktyvą 2002/55/EB Bendrijoje pradėtų sėklų ir Asparagus officinalis L. dauginamosios medžiagos lyginamųjų bandymų ir tyrimų tęsimo 2008 m.
   (Tekstas svarbus EEE)
   (2007/853/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (1),
   atsižvelgdama į 2004 m. gruodžio 27 d. Komisijos sprendimą 2005/5/EB, nustatantį priemones dėl tam tikrų žemės ūkio ir daržovių augalų ir vynmedžių sėklos ir dauginamosios medžiagos Bendrijos lyginamųjų bandymų ir tyrimų pagal Tarybos direktyvas 66/401/EEB, 66/402/EEB, 68/193/EEB, 92/33/EEB, 2002/54/EB, 2002/55/EB, 2002/56/EB ir 2002/57/EB nuo 2005 m. iki 2009 m., (2) ypač į jo 3 straipsnį,
   kadangi:

               (1)

               Sprendime 2005/5/EB nustatyta Asparagus officinalis L. lyginamųjų bandymų ir tyrimų, atliekamų pagal Direktyvą 2002/55/EB, tvarka 2005–2009 m.

               (2)

               2005, 2006 ir 2007 m. atlikti tyrimai ir bandymai turėtų būti tęsiami 2008 m.,

         NUSPRENDĖ:
   Vienintelis straipsnis
   2005 metais Bendrijoje pradėti sėklų ir Asparagus officinalis L. dauginamosios medžiagos lyginamieji tyrimai ir bandymai tęsiami 2008 metais pagal Sprendimą 2005/5/EB.

      Priimta Briuselyje, 2007 m. gruodžio 13 d.

            Komisijos vardu

         Markos KYPRIANOU

            Komisijos narys

      (1)  OL L 193, 2002 7 20, p. 33. Direktyva su paskutiniais pakeitimais, padarytais Komisijos direktyva 2006/124/EB (OL L 339, 2006 12 6, p. 12).

      (2)  OL L 2, 2005 1 5, p. 12.


title: 2009/773/EB,Euratomas: 2009 m. spalio 14 d. Tarybos sprendimas dėl Europos Sąjungos Tarybos Generalinio sekretoriaus pavaduotojo paskyrimo laikotarpiui nuo 2009 m. spalio 18 d. iki 2009 m. spalio 31 d.

text:
22.10.2009

               LT

               Europos Sąjungos oficialusis leidinys

               L 277/20

      TARYBOS SPRENDIMAS

   2009 m. spalio 14 d.
   dėl Europos Sąjungos Tarybos Generalinio sekretoriaus pavaduotojo paskyrimo laikotarpiui nuo 2009 m. spalio 18 d. iki 2009 m. spalio 31 d.
   (2009/773/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 207 straipsnio 2 dalį,
   atsižvelgdama į Europos atominės energijos bendrijos steigimo sutartį, ypač į jos 121 straipsnio 2 dalį,
   kadangi:

               (1)

               Dabartinio Europos Sąjungos Tarybos Generalinio sekretoriaus pavaduotojo kadencija baigsis 2009 m. spalio 17 d. (1).

               (2)

               Tarybos Generalinio sekretoriaus pavaduotojas turėtų būti paskirtas iki 2009 m. spalio 31 d.,

         NUSPRENDĖ:
   1 straipsnis
   Pierre de BOISSIEU skiriamas Europos Sąjungos Tarybos Generalinio sekretoriaus pavaduotoju laikotarpiui nuo 2009 m. spalio 18 d. iki 2009 m. spalio 31 d.
   2 straipsnis
   Šį sprendimą Pierre de BOISSIEU praneša Tarybos pirmininkas.
   Jis skelbiamas Europos Sąjungos oficialiajame leidinyje.

      Priimta Briuselyje, 2009 m. spalio 14 d.

            Tarybos vardu

            Pirmininkas

         E. ERLANDSSON

      (1)  OL L 236, 2004 7 7, p. 17.


title: 2011 m. kovo 7 d. Tarybos sprendimas dėl Europos gyvenimo ir darbo sąlygų gerinimo fondo valdybos narių ir pakaitinių narių, atstovaujančių Graikijai, Prancūzijai, Italijai, Vengrijai ir Slovakijai, skyrimo

text:
17.3.2011

               LT

               Europos Sąjungos oficialusis leidinys

               C 83/4

         TARYBOS SPRENDIMAS
   2011 m. kovo 7 d.
   dėl Europos gyvenimo ir darbo sąlygų gerinimo fondo valdybos narių ir pakaitinių narių, atstovaujančių Graikijai, Prancūzijai, Italijai, Vengrijai ir Slovakijai, skyrimo
   2011/C 83/04
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (1), ypač į jo 6 straipsnį,
   atsižvelgdama į valstybių narių Vyriausybių ir darbuotojų bei darbdavių organizacijų Tarybai pateiktus kandidatų sąrašus,
   kadangi:

               (1)

               2010 m. lapkričio 22 d. sprendimu (2) Taryba paskyrė Europos gyvenimo ir darbo sąlygų gerinimo fondo valdybos narius ir pakaitinius narius laikotarpiui nuo 2010 m. gruodžio 1 d. iki 2013 m. lapkričio 30 d., išskyrus tam tikrus narius.

               (2)

               Graikijos, Prancūzijos, Italijos, Vengrijos ir Slovakijos Vyriausybės ir darbuotojų organizacijos pateikė kandidatūras laisvoms vietoms užimti,

         PRIĖMĖ ŠĮ SPRENDIMĄ:
   1 straipsnis
   Europos gyvenimo ir darbo sąlygų gerinimo fondo valdybos nariais ir pakaitiniais nariais laikotarpiui iki 2013 m. lapkričio 30 d. skiriami:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Italija

               Michele TIRABOSCHI

               Francesco CIPRIANI

               Vengrija

               Eszter ENYEDI

               Slovakija

               Lilit MAMIKONYAN

               Silvia GREGORCOVÁ

   II.   DARBUOTOJŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Graikija

               Alexandros KALIVIS

               Konstantinos ISSYCHOS

               Prancūzija

               Jean Jacques DANIS

               Vengrija

               László GYIMESI

         2 straipsnis
   Narius ir pakaitinius narius, kurių kandidatūros dar nėra pateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. kovo 7 d.

            Tarybos vardu

            Pirmininkas

         CZOMBA S.

      (1)  OL L 139, 1975 5 30, p. 1.

      (2)  OL C 322, 2010 11 27, p. 8.


title: 2006/535/EB: 2004 m. balandžio 29 d. Tarybossprendimas dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Moldovos Respublikos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolo pasirašymo ir laikino taikymo

text:
16.8.2006

               LT

               Europos Sąjungos oficialusis leidinys

               L 224/8

         TARYBOS SPRENDIMAS
   2004 m. balandžio 29 d.
   dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Moldovos Respublikos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolo pasirašymo ir laikino taikymo
   (2006/535/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies paskutinį sakinį, 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 181a straipsnius kartu su 300 straipsnio 2 dalies pirmos pastraipos pirmu sakiniu,
   atsižvelgdama į 2003 m. balandžio 16 d. Stojimo sutartį, ypač į jos 2 straipsnio 3 dalį,
   atsižvelgdama į prie Stojimo sutarties pridėtą Aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   kadangi:

               (1)

               2003 m. gruodžio 8 d. Taryba įgaliojo Komisiją Bendrijos ir jos valstybių narių vardu vesti derybas su Moldovos Respublika dėl Partnerystės ir bendradarbiavimo susitarimo, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolo ir numatyti tam tikras technines pritaikomąsias pataisas, susijusias su instituciniais ir teisiniais pokyčiais Europos Sąjungoje.

               (2)

               Atsižvelgiant į galimą protokolo sudarymą vėliau, Šalys derėjosi dėl protokolo, ir dabar jis turėtų būti pasirašytas Europos bendrijos ir jos valstybių narių vardu.

               (3)

               Protokolas turėtų būti taikomas laikinai nuo įstojimo dienos, kol bus baigtos atitinkamos jo oficialaus sudarymo procedūros,

         NUSPRENDĖ:
   1 straipsnis
   Tarybos pirmininkas įgaliojamas paskirti asmenį (-is), įgaliotą (-us) Europos bendrijos ir jos valstybių narių vardu pasirašyti Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Moldovos Respublikos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolą, atsižvelgiant į galimą jo sudarymą vėliau.
   Protokolo tekstas pridedamas prie šio sprendimo (1).
   2 straipsnis
   Kol protokolas įsigalios, jis taikomas laikinai nuo įstojimo dienos.

      Priimta Liuksemburge, 2004 m. balandžio 29 d.

            Tarybos vardu

            Pirmininkas

         J. PRÖLL

      (1)  Žr. šio Oficialiojo leidinio 10 p.
   Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Moldovos Respublikos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą,
   PROTOKOLAS
   BELGIJOS KARALYSTĖ,
   ČEKIJOS RESPUBLIKA,
   DANIJOS KARALYSTĖ,
   VOKIETIJOS FEDERACINĖ RESPUBLIKA,
   ESTIJOS RESPUBLIKA,
   GRAIKIJOS RESPUBLIKA,
   ISPANIJOS KARALYSTĖ,
   PRANCŪZIJOS RESPUBLIKA,
   AIRIJA,
   ITALIJOS RESPUBLIKA,
   KIPRO RESPUBLIKA,
   LATVIJOS RESPUBLIKA,
   LIETUVOS RESPUBLIKA,
   LIUKSEMBURGO DIDŽIOJI HERCOGYSTĖ,
   VENGRIJOS RESPUBLIKA,
   MALTOS RESPUBLIKA,
   NYDERLANDŲ KARALYSTĖ,
   AUSTRIJOS RESPUBLIKA,
   LENKIJOS RESPUBLIKA,
   PORTUGALIJOS RESPUBLIKA,
   SLOVĖNIJOS RESPUBLIKA,
   SLOVAKIJOS RESPUBLIKA,
   SUOMIJOS RESPUBLIKA,
   ŠVEDIJOS KARALYSTĖ,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
   toliau – valstybės narės, kurioms atstovauja Europos Sąjungos Taryba, ir
   EUROPOS BENDRIJA BEI EUROPOS ATOMINĖS ENERGIJOS BENDRIJA,
   toliau – Bendrijos, kurioms atstovauja Europos Sąjungos Taryba ir Europos Komisija, ir
   MOLDOVOS RESPUBLIKA,
   ATSIŽVELGDAMOS į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimą į Europos Sąjungą 2004 m. gegužės 1 d.,
   SUSITARĖ:
   1 straipsnis
   Čekija, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija yra 1994 m. lapkričio 28 d. Briuselyje pasirašyto Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Moldovos Respublikos partnerystę (toliau – Susitarimas), Šalys, ir taip pat kaip ir kitos Bendrijos valstybės narės atitinkamai priima Susitarimo, bendrų deklaracijų, pasikeitimų raštais ir Moldovos Respublikos deklaracijos, pridėtos prie tą pačią dieną pasirašyto Baigiamojo akto, bei 1997 m. gegužės 15 d. Susitarimo protokolo, kuris įsigaliojo 2000 m. spalio 12 d., tekstus ir į juos atsižvelgia.
   2 straipsnis
   Siekdamos atsižvelgti į pastaruosius institucinius pokyčius Europos Sąjungoje, Šalys susitaria, kad, nustojus galioti Europos anglių ir plieno bendrijos steigimo sutarčiai, Susitarime esančios nuostatos, nurodančios Europos anglių ir plieno bendriją, yra laikomos nuorodomis į Europos bendriją, kuri perėmė visas Europos anglių ir plieno bendrijos teises ir prisiimtus įsipareigojimus.
   3 straipsnis
   Šis protokolas yra neatskiriama Susitarimo dalis.
   4 straipsnis
   1.   Laikydamosi savo procedūrų, šį protokolą patvirtina Bendrijos, Europos Sąjungos Taryba valstybių narių vardu ir Moldovos Respublika.
   2.   Šalys viena kitai praneša apie pirmesnėje pastraipoje nurodytų atitinkamų procedūrų atlikimą. Patvirtinimo dokumentai deponuojami Europos Sąjungos Tarybos generaliniame sekretoriate.
   5 straipsnis
   1.   Šis protokolas įsigalioja 2003 m. Stojimo sutarties įsigaliojimo dieną, jei iki tos dienos buvo deponuoti visi šio protokolo patvirtinimo dokumentai.
   2.   Jei iki tos dienos buvo deponuoti ne visi šio protokolo patvirtinimo dokumentai, šis protokolas įsigalioja pirmą kito mėnesio dieną po to, kai buvo deponuotas paskutinis patvirtinimo dokumentas.
   3.   Jei iki 2004 m. gegužės 1 d. buvo deponuoti ne visi šio protokolo patvirtinimo dokumentai, šis protokolas pradedamas laikinai taikyti nuo 2004 m. gegužės 1 d.
   6 straipsnis
   Susitarimo, Baigiamojo akto ir visų prie jo pridėtų dokumentų bei 1997 m. gegužės 15 d. Partnerystės ir bendradarbiavimo susitarimo protokolo tekstai sudaryti čekų, estų, latvių, lenkų, lietuvių, maltiečių, slovakų, slovėnų ir vengrų kalbomis.
   Šie tekstai pridedami (1) prie šio protokolo ir yra autentiški kaip ir tekstai kitomis kalbomis, kuriomis sudaryti Susitarimas, Baigiamasis aktas ir prie jo pridėti dokumentai bei 1997 m. gegužės 15 d. Partnerystės ir bendradarbiavimo susitarimo protokolas.
   7 straipsnis
   Šis protokolas sudarytas dviem egzemplioriais, kurių tekstai anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių ir moldavų kalbomis yra autentiški.

      Hecho en Bruselas, el treinta de abril de dos mil cuatro.
      V Bruselu dne třicátého dubna dva tisíce čtyři.
      Udfærdiget i Bruxelles den tredivte april to tusind og fire.
      Geschehen zu Brüssel am dreißigsten April zweitausendundvier.
      Kahe tuhande neljanda aasta kolmekümnendal aprillil Brüsselis.
      Έγινε στις Βρυξέλλες, στις τριάντα Απριλίου δύο χιλιάδες τέσσερα.
      Done at Brussels on the thirtieth day of April in the year two thousand and four.
      Fait à Bruxelles, le trente avril deux mille quatre.
      Fatto a Bruxelles, addì trenta aprile duemilaquattro.
      Briselē, divi tūkstoši ceturtā gada trīsdesmitajā aprīlī.
      Priimta du tūkstančiai ketvirtų metų balandžio trisdešimtą dieną Briuselyje.
      Kelt Brüsszelben, a kétezer-negyedik év április havának tizenharmadik napján.
      Magħmul fi Brussel fit-tletin jum ta' April tas-sena elfejn u erbgħa.
      Gedaan te Brussel, de dertigste april tweeduizendvier.
      Sporządzono w Brukseli, dnia trzynastego kwietnia roku dwa tysiące czwartego.
      Feito em Bruxelas, em trinta de Abril de dois mil e quatro.
      V Bruseli tridsiateho apríla dvetisícštyri.
      V Bruslju, dne tridesetega aprila leta dva tisoč štiri.
      Tehty Brysselissä kolmantenakymmenentenä päivänä huhtikuuta vuonna kaksituhattaneljä.
      Som skedde i Bryssel den trettionde april tjugohundrafyra.
      Întocmit la Bruxelles în a treizecea zi a lunii aprilie în anul doua mii patru.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         Pentru Statele Membre

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar
         Pentru Comunitatile Europene

         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         Moldova részéről
         Għar-Repubblika tal-Moldavja
         Voor de Republiek Moldavië
         W imieniu Republiki Mołdowy
         Pela República da Moldávia
         Za Moldavskú republiku
         Za Republiko Moldavijo
         Moldovan tasavallan puolesta
         På Republiken Moldaviens vägnar
         Pentru Republica Moldova

      (1)  Susitarimo tekstas čekų, estų, latvių, lenkų, lietuvių, maltiečių, slovakų, slovėnų ir vengrų kalbomis bus paskelbtas Oficialiojo leidinio specialiajame leidime vėliau.


title: 2017 m. rugpjūčio 4 d. Tarybos sprendimas (BUSP) 2017/1427, kuriuo iš dalies keičiamas Sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje

text:
5.8.2017

               LT

               Europos Sąjungos oficialusis leidinys

               L 204/99

         TARYBOS SPRENDIMAS (BUSP) 2017/1427
   2017 m. rugpjūčio 4 d.
   kuriuo iš dalies keičiamas Sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2015 m. liepos 31 d. Taryba priėmė Sprendimą (BUSP) 2015/1333 (1);

               (2)

               2017 m. birželio 29 d. Jungtinių Tautų Saugumo Taryba priėmė Rezoliuciją (toliau JT ST rezoliucija) 2362 (2017), kuria išplečiamas priemonių taikymas įtraukiant laivus, į kuriuos pakraunama, kuriais transportuojama arba iš kurių iškraunama nafta, įskaitant žalią naftą ir rafinuotus naftos produktus, kurie neteisėtai eksportuojami arba kuriuos mėginama neteisėtai eksportuoti iš Libijos, ir dar patikslinami įtraukimo į sąrašą kriterijai;

               (3)

               todėl Sprendimas (BUSP) 2015/1333 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas (BUSP) 2015/1333 iš dalies keičiamas taip:

               1)

               6 straipsnio 1 dalis pakeičiama taip:
               „1.   Vadovaudamosi JT ST rezoliucijos 2146 (2014) 5–9 punktais ir JT ST rezoliucijos 2362 (2017) 2 punktu, valstybės narės gali atviroje jūroje tikrinti į sąrašą įtrauktus laivus naudodamos visas konkrečioms aplinkybėms proporcingas priemones, visapusiškai laikydamosi taikytinos tarptautinės humanitarinės teisės ir tarptautinės žmogaus teisių teisės, atlikti tokius patikrinimus ir nurodyti laivams imtis atitinkamų priemonių, kad nafta, įskaitant žalią naftą ir rafinuotus naftos produktus, būtų grąžinta Libijai, gavus Libijos vyriausybės sutikimą ir su ja koordinuojant veiksmus.“;

               2)

               7 straipsnis iš dalies keičiamas taip:

                           a)

                           1 dalis pakeičiama taip:
                           „1.   Valstybė narė, kuri yra į sąrašą įtraukto laivo vėliavos valstybė, jei Komitetas įtraukiant į sąrašą taip nurodė, nurodo laivui nepakrauti, netransportuoti arba neiškrauti laive esančios iš Libijos neteisėtai eksportuotos naftos, įskaitant žalią naftą ir rafinuotus naftos produktus, neturint Libijos vyriausybės ryšių punkto nurodymų, kaip nurodyta JT ST rezoliucijos 2146 (2014) 3 punkte.“;

                           b)

                           5 dalis pakeičiama taip:
                           „5.   Valstybių narių nacionaliniams subjektams arba jų jurisdikcijai priklausantiems subjektams iš valstybių narių teritorijų draudžiama sudaryti finansinį sandorį dėl iš Libijos neteisėtai eksportuotos naftos, įskaitant žalią naftą ir rafinuotus naftos produktus, esančius į sąrašą įtrauktuose laivuose, jei Komitetas įtraukiant į sąrašą taip nurodė.“;

               3)

               8 straipsnio 1 dalis pakeičiama taip:
               „1.   Valstybės narės imasi būtinų priemonių, kad užkirstų kelią atvykti į jų teritoriją ar vykti per ją tranzitu asmenims, kuriuos Saugumo Taryba arba Komitetas įtraukė į sąrašus ir kuriems taikomi kelionių apribojimai pagal JT ST rezoliucijos 1970 (2011) 22 punktą, JT ST rezoliucijos 1973 (2011) 23 punktą, JT ST rezoliucijos 2174 (2014) 4 punktą, JT ST rezoliucijos 2213 (2015) 11 punktą ir JT ST rezoliucijos 2362 (2017) 11 punktą, išvardytiems I priede.“;

               4)

               9 straipsnio 1 dalis pakeičiama taip:
               „1.   Visos lėšos, kitas finansinis turtas ir ekonominiai ištekliai, kurie tiesiogiai ar netiesiogiai nuosavybės teise priklauso arba kuriuos kontroliuoja asmenys ir subjektai, kuriuos nurodė ir kurių atžvilgiu Saugumo Taryba arba Komitetas nusprendė taikyti turto įšaldymą pagal JT ST rezoliucijos 1970 (2011) 22 punktą, JT ST rezoliucijos 1973 (2011) 19 ir 23 punktus, JT ST rezoliucijos 2174 (2014) 4 punktą, JT ST rezoliucijos 2213 (2015) 11 punktą ir JT ST rezoliucijos 2362 (2017) 11 punktą, įtraukti į III priede pateiktą sąrašą, yra įšaldomi.“

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2017 m. rugpjūčio 4 d.

            Tarybos vardu

            Pirmininkas

         M. MAASIKAS

      (1)  2015 m. liepos 31 d. Tarybos sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje ir kuriuo panaikinamas Sprendimas 2011/137/BUSP (OL L 206, 2015 8 1, p. 34).